**Anexa la Ordinul ME nr.**

**Fondul pentru modernizare -** Programul cheie 5: *Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare, Domeniu de investiții 5.1 -* Suport pentru sprijinirea investițiilor de cogenerare de înaltă eficiență

**GHIDUL SOLICITANTULUI**

**CONDIȚII SPECIFICE DE ACCESARE A FINANȚĂRII DIN FONDUL PENTRU MODERNIZARE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**SPRIJINIREA INVESTIŢIILOR ÎN COGENERAREA DE ÎNALTĂ EFICIENŢĂ ÎN SECTORUL ÎNCĂLZIRII CENTRALIZATE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Apel de proiecte necompetitiv pentru sprijinirea investiţiilor

în cogenerarea de înaltă eficienţă în sectorul încălzirii centralizate

**2024**



CUPRINS

[Capitolul 1. Informaţii despre Apelul de Proiecte 2](#_Toc167727220)

[**1.1. Tip de investiții *-* Domeniul de investiții 5.1 - Suport pentru sprijinirea investițiilor în cogenerarea de înaltă eficiență 3**](#_Toc167727221)

[**1.2. Tipul apelului de proiecte şi perioada de depunere a propunerilor de proiecte 4**](#_Toc167727222)

[**1.3. Acţiunile eligibile 5**](#_Toc167727223)

[1.3.1. Acţiunile eligibile 5](#_Toc167727224)

[1.3.2. Activităţile finanţabile 7](#_Toc167727225)

[**1.4. Tipuri de solicitanţi** 8](#_Toc167727226)

[**1.5. Indicatori** 8](#_Toc167727227)

[**1.6. Alocarea stabilită pentru apelul de proiecte** 11](#_Toc167727228)

[**1.7. Valoarea maximă a finanțării publice, rata de cofinanţare** 12](#_Toc167727229)

[**1.8. Ajutor de stat** 14](#_Toc167727230)

[Capitolul 2. Reguli pentru acordarea finanţării 16](#_Toc167727231)

[**2.1. Eligibilitatea solicitantului** 16](#_Toc167727232)

[**2.2. Eligibilitatea proiectului** 21](#_Toc167727233)

[**2.3. Eligibilitatea cheltuielilor** 25](#_Toc167727234)

[Capitolul 3. completarea Cererii de Finanţare 31](#_Toc167727235)

[**3.1. Modalitatea de completare a Cererii de finanţare** 31](#_Toc167727236)

[3.1.1 Obiectivele şi rezultatele proiectului 32](#_Toc167727237)

[3.1.2. Context şi justificare 32](#_Toc167727238)

[3.1.3 Sustenabilitate 33](#_Toc167727239)

[3.1.4 Relevanţă 33](#_Toc167727240)

[3.1.5 Riscuri 33](#_Toc167727241)

[3.1.6 Complementaritate 34](#_Toc167727242)

[3.1.7 Aplicarea principiilor orizontale 34](#_Toc167727243)

[3.1.8. Descrierea investiţiei 35](#_Toc167727244)

[3.1.9 Evaluarea Impactului asupra Mediului (EIM) și respectarea principiului DNSH 35](#_Toc167727245)

[3.1.10 Studiul de fezabilitate 38](#_Toc167727246)

[3.1.11 Analiza Cost Beneficiu 39](#_Toc167727247)

[3.1.12. Managementul de proiect 45](#_Toc167727248)

[3.1.13. Elaborarea bugetului şi categoriile de cheltuieli 46](#_Toc167727249)

[3.1.14 Contribuția proiectului la tranziția verde 46](#_Toc167727250)

[Capitolul 4. Procesul de evaluare și selecție 46](#_Toc167727251)

[**4.1 Descriere generală** 46](#_Toc167727252)

[*4.1.1 Verificarea administrativă și a eligibilității cererilor de finanțare 47*](#_Toc167727253)

[*4.1.2 Evaluarea tehnico-economica a cererilor de finanţare 47*](#_Toc167727254)

[**4.2 Depunerea și soluționarea contestațiilor** 49](#_Toc167727255)

[Capitolul 5. Contractarea proiectelor 50](#_Toc167727256)

[Anexe 53](#_Toc167727257)

# Capitolul 1. Informaţii despre Apelul de Proiecte

Prezentul ghid a fost elaborat de Ministerul Energiei pentru a permite acordarea de finanțare din Fondul pentru modernizare în cadrul Programului cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare, Domeniu de investiții 5.1 - Suport pentru sprijinirea investițiilor de cogenerare de înaltă eficiență.

Programul va contribui la atenuarea provocărilor cu care se confruntă România în tranziția de la sursele de energie pe bază de cărbune și lignit. În particular, investiția va asigura furnizarea de energie termică consumatorilor, în contextul eliminării treptate a cărbunelui/lignitului din procesul de producţie a energiei electrice şi termice.

Obiectivul programului este de a contribui la realizarea unei decarbonări adânci prin investiţii în unități/centrale de producţie a energiei electrice și termice în cogenerare de înaltă eficiență, în sectorul încălzirii centralizate, flexibile, prin folosirea gazului natural, pregătite pentru amestec cu gazele regenerabile/cu emisii reduse de carbon, inclusiv hidrogen verde, oferind centralelor posibilitatea să atingă pe durata de viață economică, pragul de maximum 250g CO2 eq/kWh.

Fondul pentru modernizare a fost instituit ca mecanism de finanțare prin articolul 10d din Directiva 2003/87/CE a Parlamentului European și a Consiliului din 13 octombrie 2003 din Directiva 2003/87/CE de stabilire a unui sistem de comercializare a cotelor de emisie de gaze cu efect de seră în cadrul Uniunii și de modificare a Directivei 96/61/CE a Consiliului, cu modificarile si completarile ulterioare, denumită în continuare [**Directiva ETS**](https://eur-lex.europa.eu/legal-content/RO/TXT/?uri=CELEX%3A32003L0087).

În România, Fondul pentru modernizare finanțează investiții din sectoarele prioritare identificate de Ministerul Energiei și este implementat prin intermediul unor programe-cheie, în cadrul cărora sunt definite unul sau mai multe domenii de investiții. Programul Cheie 5 contribuie la atenuarea provocărilor cu care se confruntă România în tranziția de la sursele de energie pe bază de cărbune.

Totodată, pentru atingerea țintelor pentru 2030 și o economie a Uniunii neutră din punct de vedere climatic până în 2050, în paralel cu crearea de noi capacități de producție a energiei electrice cu emisii reduse de carbon, pentru decarbonarea industriei și a sectorului de încălzire urbană se vor implementa cele mai bune tehnologii disponibile de reducere a emisiilor, precum si transformarea substanțială a proceselor tehnologice, inclusiv prin soluții pentru captarea, stocarea și după caz utilizarea carbonului și creșterea eficienței energetice în industrie, precum și în sistemele centralizate de încălzire.

Punerea în funcțiune a unităţilor de cogenerare flexibile și de înaltă eficienţă în sectorul încălzirii centralizate în cadrul apelului de proiecte are în vedere conformarea cu criteriile de „a nu prejudicia în mod semnificativ” prevăzute la articolul 17 din Regulamentul (UE) 2020/852, în temeiul articolului 10f din Directiva ETS.

Finanțarea proiectelor în cadrul prezentului Ghid al Solicitantului are la bază schema de ajutor de stat notificată la Comisia Europeană și autorizată prin Decizia Comisiei SA.101723 (2022/N) – România - Ajutor pentru investiții privind Centrală de cogenerare cu gaze naturale în rețeaua de termoficare din 30 septembrie 2022 cu modificările din Decizia Comisiei C(2024) 1551 final - Amendament la SA.101723 care susține investițiile în înaltă eficiență centrale de cogenerare care utilizează gaze naturale în rețelele de termoficare.

Sprijinul financiar acordat pentru investiţii privind capacităţi de producţie pe gaze, flexibile și de înaltă eficienţă, pentru cogenerarea de energie electrică și termică (CHP) în sectorul încălzirii centralizate, în vederea realizării unei decarbonizări profunde, **se va acorda în baza unui apel cu depunere continuă, în limita bugetului alocat.**

Apelul de proiecte se va desfășura prin platforma MySMIS2021/SMIS2021+, disponibilă la adresa [**https://mysmis2021.gov.ro**](https://mysmis2021.gov.ro/), conform condițiilor specifice de accesare a finanțării, publicate pe site-ul Ministerului Energiei, denumit în continuare ME, [**https://energie.gov.ro/category/fondul-pentru-modernizare/program-cheie-5**](https://energie.gov.ro/category/fondul-pentru-modernizare/program-cheie-5/).

Vă recomandăm ca, până la data limită de depunere a cererilor de finanțare în cadrul apelui de proiecte, să consultaţi periodic pagina de internet [[**https://energie.gov.ro**](https://energie.gov.ro/),](http://www.energie.gov.ro/) pentru a urmări eventualele modificări ale condiţiilor specifice, precum și alte comunicări/clarificări pentru accesarea fondurilor. În situația unor eventuale disfuncționalități ale platformei IT MySMIS2021/2021+, instrucțiunile privind utilizarea unor modalități alternative de depunere a cererilor de finanțare (ex. adresa de e-mail) vor fi publicate pe site-ul [**https://energie.gov.ro/category/fondul-pentru-modernizare/program-cheie-5**](https://energie.gov.ro/category/fondul-pentru-modernizare/program-cheie-5).

**Important:**

Toate documentele vor fi prezentate în limba română.

În situația în care, pe parcursul apelului de proiecte, se constată necesitatea operării unor modificări de natură a nu afecta regulile şi condițiile de finanțare stabilite prin prezentul Ghid, cum ar fi, dar fără a se limita la, prelungirea termenului de depunere, Ministerul Energiei, în calitatea sa de autoritate națională de implementare şi gestionare a fondurilor alocate României din Fondul pentru modernizare, prin Direcția Generală Ajutor de Stat și Fonduri Europene, va aduce completări sau modificări la conținutul acestuia, prin publicarea unei versiuni revizuite. Modificările legislative, inclusiv cele de natură a afecta regulile și condițiile finanțării, sunt aplicabile automat, fără a fi necesară modificarea prezentului Ghid, ghidul neînlocuind legislația specifică, stabilită prin alte acte normative, decât dacă este precizat în mod explicit în cuprinsul acestora.

## 1.1. Tip de investiții *-* Domeniul de investiții 5.1 - Suport pentru sprijinirea investițiilor în cogenerarea de înaltă eficiență

Finanțarea proiectelor în cadrul acestei operațiuni este de tip nerambursabil şi constă în plata cheltuielilor eligibile făcute pentru realizarea proiectului, la valoarea şi în condițiile stabilite prin Contractul de finanțare. Principalul indicator de realizare imediată al acțiunii propuse prin apelul de proiecte este de a contribui la:

* **Capacitate instalată în cogenerare pe gaz, flexibilă şi de înaltă eficienţă în sectorul încălzirii centralizate.**

Proiectele finanțabile în cadrul apelului trebuie să asigure construcția unor unități de producţie a energiei electrice și termice în cogenerare de înaltă eficiență în sectorul încălzirii centralizate, pe gaze, flexibile și de înaltă eficiență, cogenerare astfel cum este definită în art. 2 pct. 13 din [**Directiva privind performanța energetică a clădirilor**](https://eur-lex.europa.eu/LexUriServ/LexUriServ.do?uri=OJ:L:2010:153:0013:0035:ro:PDF) **-** Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor, cu modificarile si completarile ulterioare și trebuie să asigure conformitatea cu criteriile de „a nu prejudicia în mod semnificativ” prevăzute la articolul 17 din Regulamentul (UE) 2020/852.

Solicitantul finanțării trebuie să explice în cererea de finanțare modul în care investiția contribuie la obiectivul Uniunii pentru climă 2030 și la obiectivul de neutralitate climatică pentru 2050 (cu referire inclusiv la valorile indicatorilor CF), respectiv faptul că soluțiile tehnice pentru realizarea unităților de producție a energiei electrice și termice în cogenerare de înaltă eficiență în sectorul încălzirii centralizate asigură posibilitatea utilizării în amestec a gazului metan cu gaze regenerabile/ cu emisii reduse, inclusiv hidrogen verde (hydrogen readiness), fiind totodată flexibile din punctul de vedere al volumului de hidrogen ce va fi utilizat pe parcursul durateiă viață economică a investiției, fiind evitat efectul de blocare (carbon lock-in).

## 1.2. Tipul apelului de proiecte şi perioada de depunere a propunerilor de proiecte

Apelul de proiecte lansat prin prezentul ghid corespunde procedurii de apel de proiecte cu depunere continuă, până la epuizarea bugetului total alocat, sau până la împlinirea termenului limită de depunere, oricare dintre acestea intervine primul, corelat cu cadrul de performanță al Fondului pentru modernizare.

Furnizorul ajutorului de stat lansează procedura de **apel de proiecte cu depunere continuă** pentru selecția proiectelor ce vor beneficia de finanțare sub condiția suspensivă de acordare a ajutorului, după adoptarea deciziei de plată de către Comisia Europeană, conform Regulamentului de punere în aplicare 2020/1.001 de stabilire a unor norme detaliate de aplicare a Directivei 2003/87/CE a Parlamentului European și a Consiliului.

**Dată deschidere apel de proiecte: 30.05.2024, ora 10:00**

**Dată şi oră închidere depunere de proiecte: 31.07.2024, ora 17:00**

Ministerul Energiei, în calitatea sa de Autoritate Națională de Implementare a Fondului pentru modernizare, poate prelungi termenul de depunere în funcție de solicitările primite, de rata de contractare a proiectelor, deciziile de realocare a unor fonduri sau alte considerente obiective.

Cererile de finanțare se vor depune prin platforma MySMIS2021/SMIS2021+, disponibilă la adresa [**https://mysmis2021.gov.ro**](https://mysmis2021.gov.ro/), cu toate anexele solicitate prin prezentul ghid.

## 1.3. Acţiunile eligibile

### 1.3.1. Acţiunile eligibile

În cadrul acestei măsuri de investiții vor fi finanțate proiecte care au ca obiectiv realizarea unităților de producţie a energiei termice și electrice în cogenerare de înaltă eficiență, în sectorul încălzirii centralizate, prin folosirea gazului natural, pregătite pentru amestec cu gaze regenerabile/ cu emisii reduse de carbon, inclusiv hidrogen verde, și flexibile din punct de vedere al volumului de hidrogen ce va fi utilizat pe parcursul duratei de viață economică a investiției, fiind evitat efectul de blocare (lock-in), oferind centralelor posibilitatea să atingă pe durata normată de funcționare, pragul de maximum 250g CO2 eq/kWh, fiind obligatorie respectarea randamentului global brut minim de 80% (Cerința minimă în cauză de probează prin Studiul de Fezabilitate sau orice alt document justificativ care poate demonstra îndeplinirea cerinței), conform Schemei de ajutor de stat având ca obiectiv sprijinirea dezvoltării de capacităţi de producţie pe gaz, flexibile, pentru producerea de energie electrică și termică în cogenerare de înaltă eficienţă (CHP) în sectorul încălzirii centralizate.

|  |
| --- |
| **ATENȚIE!**   * Soluțiile tehnice pentru realizarea unităților de producție a energiei electrice și termice în cogenerare de înaltă eficiență în sectorul încălzirii centralizate trebuie să asigure posibilitatea utilizării în amestec a gazului natural cu gazele regenerabile/ cu emisii reduse de carbon, inclusiv hidrogen verde (*hydrogen readiness*) și flexibilitate în sensul asigurării posibilității creșterii volumului de hidrogen ce poate fi utilizat pe parcursul duratei de viată economică a investiției, fiind evitat efectul de blocare (lock-in). * Centrală electrică de cogenerare conform *Legii nr. 123/2012 a energiei electrice* *și a gazelor naturale*, cu modificările și completările ulterioare, se referă la ansamblul de instalaţii, construcţii şi echipamente necesare pentru producerea combinată de energie electrică şi termică. * Realizarea de capacități de producție a energiei vizează crearea de unități/instalații noi de producție. Noua centrală de cogenerare de înaltă eficiență în sectorul încălzirii centralizate, pe gaze, trebuie să asigure economii globale de energie primară în comparație cu producerea separată de energie termică și de energie electrică, astfel cum se prevede la art. 2 pct. 34[[1]](#footnote-1) din Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE (denumită, în continuare, *Directiva 2012/27/UE privind eficiența energetică*) cu modificarile ulterioare. În conformitate cu prevederile Directivei, unitățile de cogenerare existente vor fi dezafectate/conservate pe cheltuiala beneficiarului și vor fi înlocuite cu unități noi de cogenerare mai eficiente din punct de vedere energetic, finanțate prin Fondul pentru modernizare. * Se va avea în vedere că **pentru echipamente noi achiziționate prin proiect,** sunt necesare certificările impuse de legislația în vigoare. * Sunt eligibile centrale care utilizează gaze naturale, indiferent de proporţie, dar care sunt hydrogen ready. Se acceptă atât utilizarea gazelor reziduale prin proces de combustie, cât și prin recuperarea căldurii. * **Cogenerare de înaltă eficiență** înseamnă cogenerarea care îndeplinește criteriile stabilite în anexa II din Directiva 2012/27/UE privind eficiența energetică, respectiv anexa III din Directiva (UE) 2023/1791 privind eficiența energetică, care a modificat Directiva 2012/27/UE. * **Cogenerare bazată pe surse regenerabile de energie** înseamnă cogenerarea care utilizează 100% energie din surse regenerabile ca materie primă pentru producerea de energie termică și electrică; * Instalația trebuie să îndeplinească cerințele din Directiva 2021/27/UE:   — producţia în sistem de cogenerare de la unităţile de cogenerare asigură economii de energie primară calculate în conformitate cu litera (b) din Directivă de cel puţin 10 %, comparativ cu valorile de referinţă pentru producerea separată de energie electrică și termică;  — producţia unităţilor de mică putere și a unităţilor de microcogenerare care asigură economii de energie primară poate fi considerată drept cogenerare de înaltă eficienţă.   * Vor fi eligibile proiectele de realizare a centralelor de cogenerare de înaltă eficiență în sectorul încălzirii centralizate, prin folosirea gazului natural, care asigură îndeplinirea obiectivelor climatice pentru 2030 și 2050, în conformitate cu secțiunea 4.30 din anexa 1 la **Regulamentul** [**delegat UE 2021/2139**](https://eur-lex.europa.eu/legal-content/RO/TXT/HTML/?uri=CELEX:32021R2139)[[2]](#footnote-2)**, cu modificările ulterioare** pregătite pentru amestec cu gazele regenerabile/ cu emisii reduse, inclusiv hidrogen verde, oferind centralelor posibilitatea să atingă pe durata de viață economică, pragul de maximum 250g CO2 eq/kWh, fiind obligatorie respectarea randamentului global brut minim de 80%, în conformitate cu prevederile Schemei de ajutor de stat. |

Prin realizarea acestor proiecte se urmăreşte creşterea cu aproximativ 200 MW a puterii instalate în cogenerare în sistemul încălzirii centralizate în cadrul Fondului pentru modernizare.

### 1.3.2. Activităţile finanţabile

**Următoarele activităţi prevăzute în proiect sunt eligibile:**

1. Achiziţionarea de instalaţii/echipamente pentru construcția centralelor de cogenerare flexibile si de înaltă eficiență în sectorul încălzirii centralizate, pe gaz ;

2. Construcţii care fac obiectul proiectului de producere a energiei prin cogenerare de înaltă eficiență în sectorul încălzirii centralizate, aferente unităților de cogenerare construite.

*Alte instalaţii/echipamente decât cele de mai sus pot fi considerate eligibile numai dacă solicitantul dovedeşte faptul că sunt absolut necesare în vederea implementării sistemelor de cogenerare de înaltă eficiență, în sectorul încălzirii centralizate în conformitate cu prevederile prezentului ghid*.

**Activități cu caracter general:**

În cadrul prezentului apel de proiecte, nu se acordă sprijin financiar pentru următoarele sectoare:

* sectorul pescuitului şi acvaculturii;
* sectorul prelucrării şi comercializării produselor agricole, în următoarele cazuri:
  + atunci când valoarea ajutoarelor este stabilită pe baza preţului sau a cantităţii unor astfel de produse achiziţionate de la producători primari sau introduse pe piaţă de întreprinderile respective; sau
  + atunci când ajutoarele sunt condiţionate de transferarea lor parţială sau integrală către producătorii primari;
* sectorul producţiei agricole primare.

În cadrul prezentului apel de proiecte nu se acordă ajutoare pentru facilitarea închiderii minelor de cărbune necompetitive, astfel cum sunt reglementate de [**Decizia Consiliului din 10 decembrie 2010 privind ajutorul de stat pentru facilitarea închiderii minelor de cărbune necompetitive (2010/787/UE)**](https://eur-lex.europa.eu/legal-content/RO/TXT/?uri=CELEX%3A32010D0787).

|  |
| --- |
| **Atenţie!**  Pentru proiectele finanțate din **Fondul pentru modernizare**, în scopul asigurării unei identităţi vizuale armonioase şi pentru respectarea unitară a regulilor privind vizibilitatea, beneficiarii vor trebui să aplice cel puţin măsurile minime obligatorii conform *art. 17 din*  *Regulamentul de punere în aplicare (UE) 2020/1001 al Comisiei din 9 iulie 2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre (denumit, în continuare, Regulamentul de punere în aplicare (UE) 2020/1001* *cu modificările și completările ulterioare)*.  În acest sens, beneficiarii vor aplica prevederile Manualului de identitate vizuală, elaborat de Ministerul Energiei și disponibil la adresa: [**https://energie.gov.ro/wp-content/uploads/2023/11/ Manualul-de-Identitate-Vizuala-pentru-Fondul-pentru-modernizare-MIV-FM.pdf**](https://energie.gov.ro/wp-content/uploads/2023/11/%20Manualul-de-Identitate-Vizuala-pentru-Fondul-pentru-modernizare-MIV-FM.pdf). |

**1.4. Tipuri de solicitanţi**

Solicitanții eligibili în cadrul Ghidului solicitantului (conform codului CAEN eligibil precizat la secțiunea 2.1 din ghid), sunt:

* **Societăţile (întreprinderi mici, mijlocii și mari) constituite conform prevederilor Legii nr. 31/1990 privind societățile republicată, cu modificările şi completările ulterioare sau legal constituite în conformitate cu legislația specifică din statul membru a cărui naționalitate o dețin, care au ca obiect de activitate producerea energiei electrice și termice în cogenerare (CHP) în sectorul încălzirii centralizate, în sensul Legii nr. 325/2006, sau echivalent.**
* **Unităţi administrativ teritoriale (UAT)/subdiviziunile administrativ-teritoriale, definite la art. 96 și următoarele din Ordonanța de urgență nr. 57/2019 privind Codul administrativ, care produc energie termică în scopul furnizării în reţeaua de transport şi distribuţie pentru asigurarea serviciului public de alimentare cu energie termică.**

**1.5. Indicatori**

Proiectele de realizare a unităților de producţie a energiei electrice și termice în cogenerare de înaltă eficiență, în sectorul încălzirii centralizate, prin folosirea gazului natural, pregătite pentru amestec cu gazele regenerabile/ cu emisii reduse de carbon, inclusiv hidrogen verde, oferind centralelor posibilitatea să atingă pe durata de viață economică, pragul de maximum 250g CO2 eq/kWhe, vor propune în mod obligatoriu o contribuție la următorii indicatori:

| ID | Indicatori obligatorii la nivel de proiect | Unitate de măsură |
| --- | --- | --- |
| I.1 | Reducerea gazelor cu efect de seră – scădere anuală estimată a gazelor cu efect de seră | tCO2e |
| I.2 | Capacitate instalată în cogenerare de înaltă eficienţă, pe gaz, flexibilă | MW |
| I.3 | Reducerea în consumul anual de energie primară | MWh/an |

Beneficiarul este obligat ca, la depunerea cererii de finanțare, să prezinte următoarele informații necesare calculării economiilor la nivel întregului sistem de producere a energiei termice și electrice în cogenerare:

| Informație solicitată | Unitate de măsură |
| --- | --- |
| Reducerea gazelor cu efect de seră – scădere anuală estimată a gazelor cu efect de seră al proiectelor finanțate (dacă sunt mai multe instalații) | tCO2e |
| Capacitate instalată în cogenerare de înaltă eficienţă, pe gaz, flexibilă al proiectelor finanțate (dacă sunt mai multe instalații) | MW |
| Reducerea în consumul anual de energie primară al proiectelor finanțate (dacă sunt mai multe instalații) | MWh/an |

**Definițiile indicatorilor și indicații privind cuantificarea acestora**

**Indicatorul I.1** = estimarea totală a reducerii anuale a cantității de emisii gaze cu efect de seră la sfârșitul perioadei ca urmare a energiei primare economisită într-un an de operare.

Formula de calcul pentru reducerea emisiilor gazelor de seră în cazul cogenerării gazului natural se calculează în funcție de cantitatea de energie electrică generată anual.

unde:

PES reprezintă economiile de energie primară și este calculat după formula:

PES =

în care

și [[3]](#footnote-3)[1]sunt valori de referință care se preiau din Regulamentul Delegat (UE) 2015/2402 al Comisiei[[4]](#footnote-4)[2].

CHP Hη reprezintă eficiența termică a producției în cogenerare, definită ca raport între producția anuală de energie termică utilă și cantitatea de combustibil utilizată pentru producerea de energie termică utilă și energie electrică din cogenerare;

Ref Hη reprezintă valoarea de referință a eficienței pentru producerea separată de energie termică;

CHP Eη reprezintă eficiența electrică a producției în cogenerare, definită ca raport între producția anuală de energie electrică produsă prin cogenerare și cantitatea de combustibil utilizată pentru producerea sumei dintre producția de energie termică utilă și energie electrică din cogenerare. În cazul în care o unitate de cogenerare produce energie mecanică, energia electrică produsă anual prin cogenerare poate fi mărită printr-un element suplimentar, care reprezintă cantitatea de energie electrică echivalentă cu cea de energie mecanică. Acest element suplimentar nu creează un drept de emitere a garanțiilor de origine, în conformitate cu articolul 26 alineatul (13);

Ref Eη reprezintă valoarea de referință a eficienței pentru producerea separată de energie electrică.

reprezintă emisii de gaze cu efect de seră;

reprezintă producția anuală netă de energie electrică;

reprezintă factorul de emisii specific al combustibilului utilizat:

reprezintă factorul de emisii specific pentru gazul natural;

reprezintă factorul de emisii specific pentru cărbune;

reprezintă randamentul electric al unității de producere energie;

reprezintăreducerea de consum de combustibil fosil, comparativ cu producerea separată a energiei electrice și termice, determinat cu relația:

în care:

– necesarul de combustibil în cazul producerii separate a energiei electrice și termice;

– combustibilul necesar pentru producerea energiei termice, în cogenerare de înaltă eficiență, ținând cont de randamentul electric al echipamentului.

**Indicatorul I.2 =** creșterea capacității de producție a energiei din cogenerare, dezvoltată / echipată cu sprijinul proiectului. Include energie electrică și energie termică.

**Formula de calcul:** În cazul producției de energie din cogenerare, estimarea are la bază cantitatea de energie primară produsă de unitățile sprijinite, pe perioada unui an (fie anul ulterior finalizării proiectului sau anul calendaristic ulterior finalizării proiectului). Energia din surse regenerabile ar trebui să fie neutră în ce privește gazele cu efect de seră. Capacitate instalată în cogenerare de înaltă eficienţă, exprimată în MW.

**Indicatorul I.3** – Reducerea consumului anual total de energie primară pentru entitățile care beneficiază de sprijin în cadrul programului cheie 5.

**Formula de calcul**: Economia de energie primară este calculată în baza formulei din Anexa II (Metodologia de determinare a eficienței procesului de cogenerare din Directiva 2012/27/UE privind eficiența energetică cu modificarile ulterioare, respectiv din Anexa III din Directiva (UE) 2023/1791 privind eficiența energetică.

**1.6. Alocarea stabilită pentru apelul de proiecte**

Bugetul total estimat al schemei se constituie din echivalentul în lei al sumei de de 361.950.000 euro (echivalentul în lei la cursul euro[[5]](#footnote-5) ) aferent Fondului pentru modernizare, bugetul total fiind defalcat astfel:

|  |  |
| --- | --- |
| **Acțiune** | **Alocare buget Fond pentru modernizare (euro)** |
| *Realizarea unităților de producţie a energiei electrice și termice în cogenerare de înaltă eficiență, în sectorul încălzirii centralizate, prin folosirea gazului natural, pregătite pentru amestec cu gazele regenerabile/ cu emisii reduse, inclusiv hidrogen verde, oferind centralelor posibilitatea să atingă pe durata de viață economică, pragul de maximum 250g CO2 eq/kWh, iar randamentul global brut trebuie să fie de minimum 80%* | **361.950.000** |

|  |  |
| --- | --- |
| **An** | **Buget din Fondul pentru modernizare (EUR)** |
| 2024 | 8.950.000 |
| 2025 | 88.250.000 |
| 2026 | 88.250.000 |
| 2027 | 88.250.000 |
| 2028 | 88.250.000 |
| Total FM: | 361.950.000‬ |

*NOTĂ: Sumele neutilizate într-un an vor fi reportate pentru anul următor. Dacă valoarea proiectelor depuse depășește bugetul alocat în anul respectiv se vor utiliza sumele alocate pentru anii următori (bugetul se utilizează în avans). Bugetul reflectă sumele alocate prin Fondul pentru modernizare, programul-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.1 - Suport pentru sprijinirea investițiilor în cogenerare de înaltă eficiență.*

**1.7. Valoarea maximă a finanțării publice, rata de cofinanţare**

Pentru proiectele finanțate prin intermediul prezentului apel de proiecte, intensitatea ajutorului de stat acordat este 100**%** din costurile eligibile, cu respectarea regulilor de ajutor de stat.

**Diferența până la valoarea totală a proiectului se acoperă de către beneficiar. Acesta trebuie să aducă o contribuție financiară pentru diferența până la totalul costurilor proiectului, fie din resurse proprii, fie din surse atrase, sub o formă care să nu facă obiectul nici unui ajutor public.**

(1) Costurile eligibile sunt costurile de investiţii pentru instalaţii noi de cogenerare de înaltă eficienţă, pe gaz, în sectorul încălzirii centralizate, prin folosirea gazului natural, pregătite pentru amestec cu gazele regenerabile/ cu emisii reduse de carbon, inclusiv hidrogen verde, fără să depăşească pe durata de viață economică, pragul de maximum 250g CO2 eq/kWh. Valoarea ajutorului este independentă de producție;

(2) Costul eligibil este costul net suplimentar care trebuie determinat comparând profitabilitatea scenariului factual cu cea a scenariului contrafactual. Pentru determinarea deficitului de finanțare în astfel de cazuri, solicitantul finanțării trebuie să prezinte în cererea de finanțare o cuantificare, pentru scenariul factual și un scenariu contrafactual credibil, a tuturor costurilor și veniturilor principale, a costului mediu ponderat estimat al capitalului (CMPC) al beneficiarilor pentru actualizarea fluxurilor de numerar viitoare, precum și a valorii actualizate nete (VAN) pentru scenariile factuale și contrafactuale, pe durata de viață a proiectului. Costul suplimentar net tipic se determină ca diferența dintre valoarea actualizată netă (VAN) pentru scenariul factual și pentru scenariul contrafactual pe durata de viață a proiectului în conformitate cu prevederile COMUNICAREA COMISIEI - Orientări privind ajutoarele de stat pentru climă, protecția mediului și energie pentru 2022. în baza Secțiunii 4.10 Ajutoare pentru sistemele de termoficare și de răcire centralizată.

(3) Costurile eligibile sunt stabilite prin raportare la veniturile și costurile economice (inclusiv costurile de investiție și de exploatare) aferente proiectului care beneficiază de ajutor și cele aferente proiectului din scenariul contrafactual pe care beneficiarul ajutorului l-ar realiza în mod credibil în absența ajutorului, pentru tipul de investiții:

* **instalație nouă de cogenerare de înaltă eficiență, în sectorul încălzirii centralizate, prin folosirea gazului natural, pregătite pentru amestec cu gazele regenerabile/ cu emisii reduse de carbon, inclusiv hidrogen verde, fără să depășească pe durata normată de funcționare, pragul de maximum 250g CO2 eq/kWh; iar randamentul global brut trebuie să fie de minim 80%.**
* **beneficiarul va suporta, pe lângă contribuţia proprie la costurile eligibile ale proiectului, şi costurile neeligibile. De asemenea, beneficiarii trebuie să-şi asigure finanţarea cheltuielilor aferente proiectului, până la plata cheltuielilor efectuate în timpul fazelor de execuţie a proiectului din fondurile alocate României din Fondul pentru modernizare.**

(4) Valoarea ajutorului de stat este 100% din costul net suplimentar (deficitul de finanțare) care trebuie determinat comparând profitabilitatea scenariului factual cu cea a scenariului contrafactual.

Finanțarea se acordă în lei sub forma rambursării cheltuielilor efectuate de către solicitant. (Se va utiliza un curs de schimb euro-leu (inforeuro) din luna anterioară lansării apelului de proiecte).

Un solicitant poate depune unul sau mai multe proiecte, fiecare cu propriul studiu de fezabilitate, prevăzut/e în strategia locală pentru serviciul de alimentare cu energie termică a populației, întocmită conform Ordinului președintelui Autorității Naționale de Reglementare în Domeniul Energiei nr. 146 din 29 decembrie 2021 pentru aprobarea Instrucțiunilor privind principiile, conținutul și întocmirea strategiilor locale pentru serviciul de alimentare cu energie termică a populației și aprobată prin hotărârea consiliului local.

**Mod de calcul**: **(Exemplu)** Intreprinderea X doreşte să realizeze o instalație de cogenerare de înaltă eficiență (proiect nou), adaptată pentru arderea hidrogenului.

**Costurile eligibile = deficitul de finanțare care reprezintă diferența dintre veniturile și costurile economice (inclusiv costurile de investiție și de exploatare) ale proiectului preconizat (co-arderea hidrogenului) și veniturile si costurile economice cu instalaţia de cogenerare de înaltă eficienţă cu funcționare pe cărbune/gaze naturale.**

**Atenție!**

Situațiile și exemplele prezentate nu sunt limitative, orice altă situație contrafactuală poate fi prezentată, în funcție de specificul proiectului, cu o justificare solidă a motivului pentru care a fost selectat alt scenariu contrafactual decât cele exemplificate mai sus.

Costul investițiilor necesare pentru atingerea nivelului de conformare cu standardele de mediu ale Uniunii nu este eligibil și trebuie dedus.

(5) Ulterior încheierii contractului de finanţare, beneficiarul nu va mai putea primi finanţări din alte surse publice pentru aceleaşi cheltuieli eligibile ale proiectului sub sancțiunea rezilierii contractului de finanțare și a returnării sumelor rambursate.

Pentru a stabili contribuţia proprie şi a determina cuantumul maxim al finanţării nerambursabile pe care îl poate solicita, solicitantul va avea în vedere, la întocmirea bugetului de proiect, condiţiile de eligibilitate a cheltuielilor (a se vedea Anexa 4 – Categorii de cheltuieli orientative eligibile și neeligibile) şi intensitatea ajutorului de stat conform schemei de ajutor de stat aprobată prin decizie a Comisiei Europene.

**1.8. Ajutor de stat**

Finanţarea nerambursabilă care intră sub incidenţa ajutorului de stat, va fi acordată ca ajutor pentru investiţii **solicitanţilor eligibili** – **întreprinderi (mici, mijlocii și mari) și unităților administrativ – teritoriale/subdiviziuni administrativ-teritoriale** *în conformitate cu regulile ajutorului de stat, aşa cum prevede secţiunea 4.10 a* [***Orientărilor privind ajutoarele de stat pentru protecția mediului și energie (CEEAG 2022)***](https://eur-lex.europa.eu/legal-content/RO/TXT/?uri=CELEX%3A52022XC0218%2803%29)şi în conformitate cu prevederile Schemei de ajutor de stat pentru sprijinirea investiţiilor în cogenerarea de înaltă eficienţă în sectorul încălzirii centralizate, aprobată prin Decizia Comisie Europene.

Alocările specifice de ajutoare acordate din Fondul pentru modernizare vor fi acordate numai după adoptarea Deciziei de plată de către Comisia Europeană.

**Condiții ce trebuie respectate din punct de vedere al conformării cu prevederile legale aferente ajutorului de stat**

În conformitate cu regulile privind ajutorul de stat, solicitantul are obligația de a respecta **regulile privind cumulul ajutoarelor de stat.**

1. **Ajutorul nu se acordă unei întreprinderi care se află în dificultate**

Ajutorul nu se acordă unei întreprinderi care se află în dificultate în conformitate prevederile art. 2 pct. 18 din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare, cu excepția situației prevăzute la art. 1 alin. (4) lit. c, teza finală din acest Regulament.

La evaluarea ajutoarelor acordate în favoarea unei întreprinderi care face obiectul unui ordin de recuperare neexecutat în urma unei decizii anterioare a Comisiei de declarare a unui ajutor ca fiind ilegal și incompatibil cu piața internă, Comisia va lua în considerare cuantumul ajutorului care nu a fost încă recuperat.

1. **Efectul stimulativ şi principiul demarării lucrărilor**

În conformitate cu Orientările generale privind ajutoarele de stat pentru climă, protecția mediului și energie , ajutoarele de stat acordate pentru proiecte care vizează investiții în sisteme de termoficare și răcire centralizată eficiente din punct de vedere energetic vor fi acordate doar în cazul în care acestea au **efect stimulativ și respectă principiul demarării lucrărilor**.

Ajutoarele de stat acordate pentru proiecte care vizează investiţii în capacităţi de cogenerare de înaltă eficiență în cadrul apelului de proiecte vor fi acordate doar în cazul în care acestea au *efect stimulativ* şi respectă principiul *demarării lucrărilor.*

**“Efectul stimulativ"** are loc atunci când ajutorul îl determină pe beneficiar să-și schimbe comportamentul, să se angajeze într-o activitate economică suplimentară sau într-o activitate economică mai ecologică, pe care nu le-ar desfășura fără ajutor sau le-ar desfășura într-o manieră restrânsă sau diferită. Ajutorul nu trebuie să suporte costurile unei activități pe care beneficiarul ajutorului le-ar suporta oricum și nu trebuie să compenseze riscul comercial normal al unei activități economice. Dovada unui efect de stimulare presupune identificarea scenariului factual și a scenariului contrafactual probabil, în absența ajutorului.

Solicitanții vor avea în vedere justificarea efectului stimulativ al finanţării solicitate şi respectarea principiului privind demararea lucrărilor în cazul proiectului propus spre finanțare, în conformitate cu prevederile schemei de ajutor de stat. Astfel, se consideră că ajutoarele au **efect stimulativ** dacă solicitantul adresează Ministerului Energiei cererea de finanțare, iar Ministerul Energiei transmite solicitantului adresa de declarare a eligibilității proiectului înainte de demararea lucrărilor la proiectul respectiv.

Prin **„demararea lucrărilor”** se înțelege primul angajament ferm (de exemplu, de a comanda echipamente sau de a începe construcția) care face o investiție ireversibilă. Cumpărarea de terenuri și lucrări pregătitoare, cum ar fi obținerea autorizațiilor și efectuarea studiilor preliminare de fezabilitate, nu sunt considerate demarare a lucrărilor. În cazul preluărilor de întreprinderi, „demararea lucrărilor” înseamnă data de achiziționare a activelor direct legate de unitatea preluată; Solicitanţii de ajutor de stat vor explica în cadrul Cererii de finanţare ce **s-ar întâmpla în absența ajutorului, și anume situația în care investiţiile propuse prin proiect nu s-ar realiza,** care este descrisă ca fiind **scenariul contrafactual**.

Cererea de finanțare conţine cel puţin următoarele informaţii:

* denumirea solicitantului şi dimensiunea întreprinderii;
* descrierea proiectului, inclusiv data începerii şi a finalizării acestuia (data finalizării nu va depăși data stabilită în cadrul fiecărei proceduri/apel de proiecte);
* obiectivele proiectului, indicatorii și rezultatele asteptate;
* localizarea proiectului;
* bugetul proiectului;
* lista costurilor proiectului (eligibile și neeligibile);
* analiza cost beneficiu;
* Studiul de fezabilitate întocmit conform H.G. nr. 907/2016.

|  |
| --- |
| **Atenție!**  Depunerea cererii de finanțare nu implică automat selectarea acesteia spre finanțare, fiind necesar ca proiectul să întrunească punctajul minim de 60 de puncte. |

1. **Cumulul ajutorului de stat**

Pentru acelaşi beneficiar şi aceleaşi cheltuieli eligibile, ajutorul de stat acordat în cadrul prezentului apel de proiecte nu se poate cumula cu niciun alt ajutor de stat investițional, inclusiv de minimis, pentru o perioada de minim 5 ani.

1. **Alte cerințe tehnice privind ajutorul de stat**

Ajutoarele pentru investiții se acordă numai pentru capacitățile nou instalate.

Noua centrală de cogenerare de înaltă eficiență trebuie să asigure economii globale de energie primară în comparație cu producerea separată de energie termică și de energie electrică, astfel cum se prevede în Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE, cu modificarile și completările ulterioare, precum și noua Directivă (UE) 2023/1791 a Parlamentului European și a Consiliului din 13 septembrie 2023 privind Eficiența Energetică și de modificare a Regulamentului (UE) 2023/955, privind Eficienţa Energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE, cu modificarile și completările ulterioare.

Pentru același beneficiar şi aceleași cheltuieli eligibile, ajutorul investițional acordat nu se poate cumula cu niciun alt ajutor de stat acordat, inclusiv de minimis, pentru o perioada de minim 5 ani.

# Capitolul **2. Reguli pentru acordarea finanţării**

**Verificarea administrativă și a eligibilității cererilor de finanțare va presupune următoarele aspecte:**

* + se verifică dacă propunerea de proiect a fost depusă în condițiile specificate în prezentul ghid;
  + se are în vedere existența și forma cererii de finanțare și a anexelor, valabilitatea documentelor, precum și respectarea criteriilor de eligibilitate menționate în prezentul ghid;
  + se verifică îndeplinirea criteriilor din grila de verificare administrativă și a eligibilității a cererii de finanțare (anexă la prezentul ghid), respectiv:
  + eligibilitatea solicitantului - se va verifica dacă solicitantul îndeplinește criteriile prevăzute în prezentul ghid/apel de proiecte,
  + eligibilitatea proiectului - se va verifica dacă proiectul și activitățile sale îndeplinesc criteriile prevăzute în Anexa 7 la prezentul ghid/apel de proiecte și respectă principiul [**DNSH**](https://eur-lex.europa.eu/legal-content/RO/TXT/?uri=CELEX%3A52021XC0218%2801%29)(,,Do No Significant Harm”).

**2.1. Eligibilitatea solicitantului**

**Potențialii beneficiari se încadrează în categoriile definite la punctul 1.4 din prezentul ghid.**

**Solicitanţii trebuie să îndeplinească următoarele condiţii de natură instituţională, legală şi financiară:**

1. Solicitantul are personalitate juridică (este Unitate Administrativ Teritorială/subdiviziune administrativ-teritorială sau Întreprindere), este legal constituit în conformitate cu legislaţia specifică din statul membru a cărei naţionalitate o deţine.[[6]](#footnote-6)

**Se probează prin:**

* **Actul constitutiv, Statutul, Certificatul constatator eliberat de Oficiul Registrului Comerţului sau documente echivalente cu traducere autorizată (emis cu maximum 30 zile înainte de depunerea cererii de finanţare), valabile la data depunerii documentelor însoţitoare ale Cererii de finanţare, pentru solicitanţi ”societăți”;**
* **Statutul Unității Administrativ Teritoriale, în conformitate cu art. 104 din OUG 57/2019.**

**Atenţie!**

Sucursalele, agenţiile, reprezentanţele întreprinderilor sau alte dezmembrăminte fără personalitate juridică nu sunt eligibile.

Se va lua în considerare codul CAEN al activităţii pentru care solicitantul intenţionează să acceseze fonduri în cadrul prezentului apel de proiecte.

Pentru întreprinderile care funcționează și prin filiale/sucursale/punct de lucru, care îndeplinesc împreună condițiile de eligibilitate, întreprinderea comercială mamă va fi eligibilă la finanțare pentru toate structurile coordonate.

1. Solicitantul îşi desfăşoară activitatea în sectorul producerii de energie electrică şi/sau termică sau asigură furnizarea energiei termice în sistem centralizat către populație și clădiri publice;

* **Pentru alții decât UAT, se probează prin Certificatul constatator eliberat de Oficiul Registrului Comerţului valabil la data depunerii cererii de finanțare sau documente echivalente cu traducere autorizată;**
  + 1. Se va lua în considerare codul CAEN al activităţii pentru care solicitantul intenţionează să acceseze fonduri în cadrul prezentului apel de proiecte (nu este obligatoriu ca acesta să fie codul activităţii principale a societăţii).
    2. *Toate întreprinderile trebuie să aibă înscrisă în Statutul societăţii activitatea privind producerea de energie electrică/termică (corespunzătoare Diviziunii 35: „Producţia și furnizarea de energie electrică și termică, gaze, apa caldă şi aer condiționat” din codurile CAEN); aceasta se va dovedi prin certificatul constatator de la Registrul Comerţului.*
* **Pentru UAT care promovează proiectul pentru asigurarea furnizării energiei termice în sistem centralizat către populație și clădiri publice, se probează prin:**
  + 1. Declarația privind scopul producerii de energie termică.
    2. *Existența unui contract de delegare a furnizării serviciului cu un operator care deține licență de operare valabilă (unde este cazul, conform declarației); în acest caz se atașează contractul de delegare și licența de operare.*

1. Încadrarea solicitanţilor (întreprindere mică, mijlocie, mare) se va face în conformitate cu **prevederile** [**Recomandării Comisiei – definirea microîntreprinderilor și a întreprinderilor mici și mijlocii din 6 mai 2003 (2003/361/EC)**](https://eur-lex.europa.eu/legal-content/RO/AUTO/?uri=celex:32003H0361) și ale [**Legii nr. 346/2004 privind stimularea înfiinţării şi dezvoltării IMM**](https://legislatie.just.ro/Public/DetaliiDocumentAfis/53946), cu modificările şi completările ulterioare având în vedere inclusiv identificarea întreprinderilor partenere și/sau legate cu întreprinderea solicitantă, astfel:

* **Pentru întreprinderile care au cel puţin un exerciţiu financiar încheiat, categoria întreprinderii se va stabili luând în considerare datele întreprinderilor (număr de angajaţi, cifra de afaceri neta, rezultat anual al bilanțului contabil) din ultimul exerciţiu financiar pentru care s-au depus şi s-au înregistrat situaţiile financiare la organul fiscal competent, cu menţiunea că statutul de IMM se pierde sau se dobândeşte numai dacă întreprinderea respectivă a depăşit pragurile legale pe parcursul a 2 exerciţii financiare consecutive (se vor analiza şi datele întreprinderii pe exerciţiile financiare precedente).**
* **Metoda de calcul a datelor unei întreprinderi în cazurile în care aceasta este parteneră şi/sau legată cu o altă întreprindere, prezentată în lege, se va realiza în conformitate cu prevederile** [**Ghidului privind definirea IMM-urilor**](https://ec.europa.eu/docsroom/documents/42921/attachments/1/translations/ro/renditions/native)**, elaborat de Comisia Europeană**

1. Solicitantul **nu** se încadrează într-una din situaţiile de mai jos:
   * este în incapacitate de plată/în stare de insolvenţă conform prevederilor Ordonanţei de urgenţă a Guvernului nr. 46/2013 privind criza financiară şi insolvenţa unităţilor administrativ-teritoriale, respectiv conform prevederilor Legii nr. 85/2014 privind procedurile de prevenire a insolvenței și de insolvență, cu modificările şi completările ulterioare, după caz;
   * este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar;
   * nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat și bugetului local, în conformitate cu prevederile legale în vigoare în România;
   * pentru solicitant și/sau reprezentantul legal s-a stabilit printr-o hotărâre judecătorească definitivă sau printr-o decizie administrativă definitivă că aceștia se fac vinovați de abatere profesională gravă deoarece au încălcat actele normative cu putere de lege și normele administrative sau standardele etice aplicabile sectorului profesional din care face parte persoana sau entitatea ori deoarece se fac vinovati de o conduită abuzivă care îi afectează credibilitatea profesională, atunci când o astfel de conduită trădează o intenție frauduloasă sau o neglijență gravă, în sensul art. 136 alin. (1) lit. c) din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, art. 16 alin. (6) din Regulamentul de punere în aplicare (UE) 2020/1001 al Comisiei din 9 iulie 2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre;
   * Solicitantul/reprezentantul legal al Solicitantului a fost trimis în judecată pentru infracțiuni de corupție și asimilate corupției sau infracțiuni îndreptate împotriva intereselor financiare ale Comunităţii Europene;
   * solicitantul/reprezentantul legal face obiectul unui ordin de recuperare neexecutat în urma unei decizii anterioare a Consiliului Concurenţei, a unui alt furnizor de ajutor de stat/de minimis sau a Comisiei Europene, prin care un ajutor de stat a fost declarat ilegal şi incompatibil cu piaţa internă;
   * este o întreprindere în dificultate.

**Se probează prin:**

* **Declaraţia de eligibilitate a solicitantului (Anexa 3.a la prezentul Ghid);**
* **Bilanț contabil***;*
* **Declaraţia privind conformitatea cu ajutorul de stat (Anexa 1.a și Anexa 3.c la prezentul Ghid);**
* **În cazul selecţiei proiectului, la contractare se va proba îndeplinirea obligaţiilor de la litera d), punctul 3) prin Certificatul de atestare fiscală emis de ANAF şi certificatele fiscale emise de Direcţia locală de taxe şi impozite, aflate în termenul de valabilitate (pentru sediul social și toate seduiile secundare/punctele de lucru ale solicitantului), conform formatului specific pentru solicitarea de finanţare prin fonduri nerambursabile. De asemenea, la contractare vor fi probate alte obligaţii prin Cazier fiscal al solicitantului şi Cazier judiciar al reprezentantului legal aflate în termenul de valabilitate.**

1. Reprezentantul legal al solicitantului, inclusiv membrii echipei de management/Unității de Implementare a Proiectului, nu se află în situație de conflict de interese, astfel cum este definit în legislaţia naţională.

* **Se probează prin Declaraţia privind conflictul de interese (Anexa 3 la prezentul Ghid).**

1. Solicitantul demonstrează capacitate de management de proiect, prin documentele privind Unitatea de Implementare a Proiectului*.*

**Se probează cu:**

* **Decizia de înfiinţare a U.I.P./Echipei de management, CV-urile membrilor UIP/echipei de management/ fişe de post (dacă posturile sunt vacante, se prezintă doar fișele de post; pentru posturile ocupate, se prezintă atât CV-urile, cât și fișele de post).**

1. Solicitantul demonstrează capacitate tehnică pentru susținerea activităților proiectului.

* **Se probează prin dovedirea studiilor/experienței angajaților/structurii, în implementarea unor proiecte/activități din domeniul relevant funcției prestate în cadrul proiectului: CV-uri, fișe de post și alte informații similare relevante (diplome/decizii interne) - a se vedea secțiunea Capacitate tehnică din Cererea de Finanțare; echipa tehnică va fi menționată în decizia U.I.P./echipă de managemen, într-un capitol separat;**

1. Solicitantul demonstrează capacitate financiară pentru susţinerea implementării proiectului

**Pentru solicitanţi U.A.T.:**

**Se probează cu:**

* **Bugetul aprobat cu includerea în bugetul instituției publice care cofinanțează proiectul.**
* **Anexa 3 - Declaraţia de angajament corelată cu descrierea din secţiunea Capacitate financiară din Cererea de finanţare.**
* **Hotărârea consiliului local/ judeţean privind asigurarea cofinanțării proiectului, asigurarea fluxului financiar pentru implementarea proiectului şi acoperirea contravalorii cheltuielilor altele decât cele eligibile;**

**Pentru solicitanţi întreprinderi:**

* **Solicitantul demonstrează capacitatea financiară pentru implementarea proiectului prin indicatorii de solvabilitate, respectiv dacă raportul dintre Datorii totale și Capitaluri proprii este mai mic 7,5, în ultimul an financiar;**

1. Dacă solicitantul **nu** îndeplineşte acest criteriu sau nu are un exercițiu financiar încheiat (este înfiinţat în anul depunerii cererii), trebuie să prezinte la depunere unul dintre următoarele documente:

* **Un extras de cont bancar din care să reiasă că acesta deține sursele necesare cofinanțării și cheltuielilor neeligibile.**
* **O scrisoare de bonitate emisă de o instituție bancară din România/alte state membre ale Uniunii Europene.**

**Atenţie!**

La momentul contractării, în cazul în care solicitantul nu îndeplinește condițiile privind raportul dintre Datorii totale și Capitaluri proprii care trebuie să fie mai mic 7,5, ori nu are un exercițiu financiar încheiat (este înfiinţat în anul depunerii cererii), sau nu a depus un extras de cont bancar din care să reiasă că acesta deține sursele necesare cofinanțării și cheltuielilor neeligibile, menționăm că solicitantul trebuie să prezinte o scrisoare de confort angajantă emisă de o instituție bancară din România/alte state membre ale Uniunii Europene, din care să reiasă că acesta deține sursele necesare cofinanțării și cheltuielilor neeligibile, scrisoare ce va demonstra fără echivoc faptul ca institutia bancară a aprobat facilitatea de creditare pentru suma aferenta cofinanțarii proiectului și a cheltuielilor neeligibile ale acestuia.

**Probează cu:**

* **Bilanțul contabil (consolidat unde este cazul) auditat/semnat de cenzori dacă acest lucru este solicitat de legislaţia în vigoare, depus şi înregistrat la organul fiscal competent, pentru ultimele 3 exerciţii financiare încheiate, anterioare anului de depunere a Cererii de finanţare în corelare cu secțiunea Solicitant din Cererea de finanţare;**
* **Contul de profit şi pierdere şi datele informative (consolidat unde este cazul) auditat/semnat de cenzori dacă acest lucru este solicitat de legislaţia în vigoare, însoţit de lista entităţilor incluse în consolidare, pentru ultimul exerciţiu financiar încheiat, anterior anului de depunere a Cererii de finanţare, în corelare cu secțiunea Solicitant din Cererea de finanţare;**
* **Documente de confirmare/alocare a contribuţiei solicitantului (de ex: Hotărârea AGA / CA / Asociatului Unic al societăţii/ privind asigurarea cofinanţării proiectului şi acoperirea contravalorii cheltuielilor altele decât cele eligibile;**
* **Declaraţia de angajament a solicitantului (Anexa 3.b la Cererea de finanţare) și,** **după caz, un extras de cont bancar din care să reiasă că acesta deține sursele necesare cofinanțării și cheltuielilor neeligibile sau o scrisoare de bonitate emisă de o instituție bancară din România/alte state membre ale Uniunii Europene.**

Dacă întreprinderea nu are un exerciţiu financiar încheiat (este înfiinţată în anul depunerii CRF), datele luate în considerare sunt cele care fac obiectul unei declaraţii pe proprie răspundere a solicitantului (conform Certificatului constatator şi Declaraţie privind încadrarea întreprinderii în categoria IMM). Întreprinderile cu activitate de mai puţin de 3 ani vor depune aceste documente pentru exerciţiile financiare încheiate.

Întreprinderile mari vor depune documentele de mai sus numai pentru ultimul exerciţiu financiar încheiat.

i) Solicitantul justifică necesitatea finanţării proiectului prin ajutor de stat (*efectul stimulativ*)

**Se probează prin:**

* **Declaraţia privind conformitatea cu ajutorul de stat din Anexa 3.c la prezentul Ghid.**
* **Anexa 1.a la prezentul Ghid (Conformitatea cu preverile legale privind acordarea ajutoarelor compatibile cu piața internă).**

**2.2. Eligibilitatea proiectului**

Proiectele depuse în cadrul Fondul pentru modernizare trebuie să respecte următoarele condiții:

1. Proiectul se încadrează în categoriile de acțiuni finanțabile menţionate în Fondul pentru modernizare, corespunzătoare Programului Cheie 5, Domeniul de investitii 5.1 - Suport pentru sprijinirea investițiilor de cogenerare de înaltă eficiență și în prezentul ghid al solicitantului, respectiv Construcția unităților de producţie a energiei electrice și termice în cogenerare de înaltă eficiență, în sectorul încălzirii centralizate, prin folosirea gazului natural, pregătite pentru amestec cu gazele regenerabile/cu emisii reduse, inclusiv hidrogen verde, oferind centralelor posibilitatea să atingă pe durata de viață economică, pragul de maximum 250g CO2 eq/kWh și randamentul global minim brut de 80%. Soluțiile tehnice propuse în proiect asigură posibilitatea utilizării în amestec a gazului metan cu gaze regenerabile/ cu emisii reduse de carbon, inclusiv hidrogen verde (*hydrogen readiness*) si sunt flexibile, în ceea ce privește utilizarea acestora pe durata de viață economică a investițiilor.
2. Proiectul conține documentele care fac dovada că beneficiarul a inițiat demersurile necesare pentru dezafectarea obiectivelor înlocuite, sau, în mod excepțional, documentele justificative pentru trecerea în conservare a acestora.
3. Proiectul cuprinde cel puţin o activitate eligibilă:

* **A se vedea secțiunile Activităţi previzionate din Cererea de finanțare și Studiul de fezabilitate.**

1. Perioada de implementare a proiectului se încadrează în perioada de eligibilitate a cheltuielilor, respectiv activitățile considerate „demararea lucrărilor” se încadrează între data depunerii cererii de finantare și data preconizată de finalizare, dar nu mai târziu de 31.12.2030.
2. Anumite activități legate de proiect (studiul de fezabilitate, achiziția de teren, etc) pot fi realizate înainte de data de început a eligibilității, cu respectarea principiului „*demararea lucrărilor*”*,* însă acestea nu vor fi eligibile pentru plată din Fondul pentru modernizare.

* **A se vedea secțiunea Activităţi previzionate din Cererea de finanţare.**

1. Durata de implementare a proiectului să nu depăşească data de 31.12.2030.

* **A se vedea secțiunea Activităţi previzionate din Cererea de finanţare.**

1. Proiectul vizează investiţii în capacități de cogenerare de înaltă eficienţă nou instalate .

* **Se probează cu secțiunea Studiul de fezabilitate din Cererea de finanțare și Studiul de fezabilitate, faptul că folosirea gazului natural pentru producţia de energie electrică și termică în cogenerare, conform celor mai bune alternative tehnice disponibile posibil, în amestec cu gazele regenerabile/cu emisii reduse, inclusiv hidrogen verde, va oferi centralelor noi posibilitatea să atingă pragul, pe durata de viață economică a centralelor, de maximum 250g CO2 eq/kWh.**

1. **Observaţie:** Proiectul propune implementarea/achiziţionarea de tehnologii cu niveluri ridicate de performanță de mediu în sectorul energetic, inclusiv în ceea ce privește eficienţa globală (%) a acestora, fiind obligatorie respectarea Directivei 2012/27/EU și a Directivei (UE) 2023/1791 prin specificațiile tehnice expuse în Studiul de Fezabilitate.
2. Proiectul trebuie să asigurare conformitatea cu criteriile de „a nu prejudicia în mod semnificativ” prevăzute la articolul 17 din Regulamentul (UE) 2020/852 ;
3. Cogenerarea este de înaltă eficiență, definită în Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE şi 2010/30/UE şi de abrogare a Directivelor 2004/8/CE şi 2006/32/CE, precum și noua Directivă (UE) 2023/1791 a Parlamentului European și a Consiliului din 13 septembrie 2023 privind Eficiența Energetică și de modificare a Regulamentului (UE) 2023/955, privind Eficienţa Energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE, iar tehnologiile de cogenerare sunt cele prevazute de Directiva 2012/27/UE și Directiva (UE) 2023/1791.

* **Se probează cu secțiunea Studiul de fezabilitate din Cererea de finanțare și Studiul de fezabilitate**

|  |
| --- |
| **Atenție!**  Instalația de cogenerare de înaltă eficienţă va fi prevǎzută, încă de la nivel de SF, cu grupuri de măsurare pentru combustibili şi energie produsă şi livrată. Aparatura de măsurare utilizată va respecta reglementǎrile metrologice în domeniu emise de BRML (Biroul Român de Metrologie Legală), iar schemele de instalare vor respecta normativele tehnice specifice. |

1. Proiectul a fost aprobat de către solicitant în condițiile legislației aplicabile.

* **Se probează prin documentele de aprobare a proiectului, în conformitate cu prevederile legale în vigoare (****HCL, HCJ, Hotătâre AGA/CA, alte documente similare).**
* Proiectul este localizat pe teritoriul României**A se vedea secțiunea Localizare proiect din Cererea de finanțare.**

1. Activitatea economică identificată prin codul CAEN pentru care se solicită finanţarea este eligibilă şi prin proiect nu se sprijină în niciun fel activităţile/sectoarele excluse de la finanțare.

**Se probează prin:**

* **Declarația privind conformitatea cu ajutorul de stat, Anexa 3.c la prezentul Ghid;**
* **Declaraţia de angajament Anexa 3.b la prezentul Ghid;**
* **Anexa 1.a. Conformitatea cu prevederile legale privind acordarea ajutoarelor compatibile cu piața internă.**

|  |
| --- |
| **Atenție!**  În cadrul prezentului ghid **nu** se acordă sprijin financiar pentru următoarele:  proiectarea și fabricarea de produse, de mașini sau de mijloace de transport ecologice menite să funcționeze cu mai puține resurse naturale, nici măsurilor adoptate în uzine sau alte unități de producție în scopul ameliorării siguranței sau a igienei;  ajutoare de stat pentru cercetare, dezvoltare și inovare care fac obiectul normelor stabilite în Comunicarea Comisiei privind cadrul pentru ajutoarele de stat pentru cercetare, dezvoltare și inovare;  ajutoare de stat pentru îmbunătățirea biodiversității reglementate de alte norme privind ajutoarele de stat (și anume, normele privind prestarea de servicii de interes economic general, privind ajutoarele de stat în sectorul agricol și forestier sau în sectoarele de producție primară din sectorul pescuitului și acvaculturii.  ajutoarelor de stat pentru energia nucleară. |

1. Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie, dezvoltarea durabilă, tehnologia informaţiei, achiziţiile publice; informare şi publicitate, ajutorul de stat precum şi orice alte prevederi legale aplicabile fondurilor europene, dupa caz.

**Se probează prin:**

* **Declarația de eligibilitate din Anexa 3.a la prezentul Ghid, corelat cu secțiunea *Principii orizontale*;**
* **Planul de informare și publicitate.**

1. Investiția/investițiile nu a/au mai beneficiat de finanţare din fonduri publice, cu excepţia studiilor preliminare - studiul de prefezabilitate, analiza geotopografică, studiu de fezabilitate, proiect tehnic, detalii de execuţie și condiționat de faptul ca acestea să nu fie solicitate pentru finanțare în temeiul acestei proceduri de apel.

**Se probează prin:**

* **Declarația de eligibilitate a solicitantului din Anexa 3.a la Cerere, în corelare cu secțiunea Solicitant din Cerere.**
* **Declarația privind evitarea dublei finanțări din Anexa 3.f la cerere.**

1. Bugetul proiectului respectă indicaţiile privind încadrar ea în categoriile de cheltuieli, conform Anexei 4 Categorii de cheltuieli, la prezentul Ghid .

**Se probează prin:**

* **Secţiunea Buget - Activități și cheltuieli din Cererea de finanţare;**
* **Anexa 1.a. Conformitatea cu prevederile legale privind acordarea ajutoarelor compatibile cu piața internă la prezentul Ghid.**

1. Potențialii beneficiarii de ajutor de stat, la momentul depunerii cererii, semnează și depun o declarație pe proprie răspundere prin care se angajează că, până la data de 31.12.2049, fie vor implementa componentele investiționale care vizează captarea și stocarea dioxidului de carbon (CSC) și/sau captarea și utilizarea dioxidului de carbon (CUC), fie vor înlocui gazele naturale cu gaze din surse regenerabile sau cu gaze cu emisii scăzute de dioxid de carbon, fie vor închide centrala.

Se va demonstra dreptul de proprietate/concesiune/administrare/superficie al imobilelor/ capacităților existente unde se realizează investiţia, pe perioada implementării proiectului şi inclusiv pe o perioadă de **cinci ani** de la data previzionată pentru efectuarea plăţii finale în cadrul proiectului şi dreptul de a efectua lucrările prevăzute în proiect asupra imobilului. Contractul de concesiune/administrare /superficie trebuie să se afle în perioada de valabilitate.

**Se probează cu:**

* **actele admise de lege privind drepturile de proprietate/concesiune/administrare/superficie asupra imobilelor, necesare pentru implementarea proiectului;**
* **Declarația de eligibilitate a solicitantului (Anexa 3.a la prezentul Ghid).**

La momentul depunerii cererii de finanţare, solicitantul va proba prin:

* **Declaraţie de eligibilitate a solicitantului (Anexa 3.a la prezentul Ghid) că imobilele / capacităţile existente:**
* **Sunt disponibile pentru investiții (în sensul că deţine un drept real asupra acestora sau au fost inițiate demersurile pentru obținerea dreptului de proprietate/concesiune/ administrare/ superficie. Exemplu: precontract de vânzare – cumpărare);**
* **Sunt libere de orice sarcini, în sensul că nu este afectat de limitări legale, convenționale, judiciare ale dreptului real invocat, incompatibile cu realizarea activităților proiectului;**
* **Nu fac obiectul unor litigii în curs de soluţionare la instanţele judecătoreşti cu privire la situaţia juridică;**
* **Nu fac obiectul revendicărilor potrivit unor legi speciale în materie sau dreptului comun.**
* Pentru imobile se va proba cu actele admise de lege (act de proprietate/extras de carte funciară/administrare/contract de concesiune/superficie) sau cele pentru iniţierea demersului pentru obţinerea acestor drepturi, după caz.
* Pentru capacităţi existente se va proba cu actele admise de lege pentru dreptul de proprietate.
* Pentru dreptul de proprietate publică se va proba cu Hotărâre de Guvern, iar în cazul dreptului de administrare cu Hotărârea Consiliului Local/de Consiliu Judeţean, după caz.

La semnarea contractului de finanţare, solicitantul va face dovada deţinerii dreptului de proprietate/concesiune/administrare/superficie pentru imobilele supuse investiţiei pentru care la cererea de finanţare au fost depuse acte prevăzute de lege pentru iniţirea demersului de obţinere a acestor drepturi:

**Se probează prin:**

* **oricare dintre actele admise de lege (act de proprietate/extras de carte funciară/administrare/ contract de concesiune/superficie, valabile cel puţin încă 5 ani la data previzionată a ultimei plăţi în cadrul proiectului);**
* **extras de carte funciară care să probeze că imobilele/ capacităţile existente sunt libere de orice sarcini, că nu fac obiectul unor litigii în curs de soluţionare la instanţele judecătoreşti cu privire la situaţia juridică, că nu fac obiectul revendicărilor potrivit unor legi speciale în materie sau dreptului comun.**

*În situația în care centrala de cogenerare și elementele componente ale ansamblului tehnic al proiectului se situează pe un teren/într-un imobil care este grevat de ipotecă, solicitantul va depune, la contractarea proiectului, o scrisoare din partea* ***instituției creditoare (banca)*** *conform căreia aceasta se angajează că nu va executa clădirea/terenul respectivă/respectiv și investiția finanțată din Fondul pentru modernizare pe o perioadă de cel puțin 5 ani de la punerea proiectului în exploatare.*

**2.3.Eligibilitatea cheltuielilor**

*Baza legală Fondul pentru Modernizare:*

* [**Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088**](https://eur-lex.europa.eu/legal-content/RO/TXT/PDF/?uri=CELEX:32020R0852), cu modificările și completările ulterioare;
* [**Regulamentul de punere în aplicare (UE) 2020/1001 al Comisiei din 9 iulie 2020 de stabilire a unor norme detaliate de aplicare**](https://eur-lex.europa.eu/legal-content/RO/TXT/PDF/?uri=CELEX:32020R1001&from=EN) a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre ale Uniunii Europene cu completările și modificările ulterioare;
* [**Regulamentul (UE, Euratom) nr. 2018/1.046 al Parlamentului European și al Consiliului din 18 iulie 2018**](https://eur-lex.europa.eu/legal-content/RO/TXT/PDF/?uri=CELEX:32018R1046) privind normele financiare aplicabile bugetului general al Uniunii, de modificare a Regulamentelor (UE) nr. 1.296/2013, (UE) nr. 1.301/2013, (UE) nr. 1.303/2013, (UE) nr. 1.304/2013, (UE) nr. 1.309/2013, (UE) nr. 1.316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare, denumit *Regulament financiar*;
* [**Regulamentul delegat (UE) nr. 480/2014 al Comisiei din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime**](https://eur-lex.europa.eu/legal-content/RO/TXT/?uri=CELEX%3A32014R0480), cu modificările și completările ulterioare;
* [**Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088**](https://eur-lex.europa.eu/legal-content/RO/TXT/PDF/?uri=CELEX:32020R0852), cu modificările și completările ulterioare;
* [**Directiva (UE) 2023/1791 a Parlamentului European și a Consiliului din 13 septembrie 2023 privind Eficiența Energetică**](https://eur-lex.europa.eu/legal-content/RO/TXT/PDF/?uri=CELEX:32023L1791) și de modificare a Regulamentului (UE) 2023/955, care a modificat Directiva 2012/27/UE a Parlamentului European și a Consiliului din 25 octombrie 2012 privind Eficienţa Energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE;
* [**Directiva 2012/27/UE a Parlamentului European și a Consiliului din 25 octombrie 2012 privind Eficiența Energetică**](https://eur-lex.europa.eu/legal-content/RO/TXT/PDF/?uri=CELEX:32012L0027), de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE;
* [**Directiva ETS**](https://eur-lex.europa.eu/legal-content/RO/TXT/?uri=CELEX%3A32003L0087) **-** Directiva 2003/87/CE a Parlamentului European și a Consiliului din 13 octombrie 2003 din Directiva 2003/87/CE de stabilire a unui sistem de comercializare a cotelor de emisie de gaze cu efect de seră în cadrul Uniunii și de modificare a Directivei 96/61/CE a Consiliului, cu modificarile si completarile ulterioare;
* [**Directiva (UE) 2019/944 a Parlamentului European și a Consiliului din 5 iunie 2019 privind normele comune pentru piața internă de energie electrică și de modificare a Directivei 2012/27/UE**](https://eur-lex.europa.eu/legal-content/RO/TXT/PDF/?uri=CELEX:32019L0944), cu modificările și completările ulterioare;
* [**Directiva 2000/60/CE a Parlamentului European și a Consiliului și cu un plan de gestionare a utilizării și protecției apei**](https://eur-lex.europa.eu/legal-content/RO/TXT/PDF/?uri=CELEX:32000L0060), cu modificările și completările ulterioare;
* [**Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a ConsiliuluiRegulamentul de punere în aplicare (UE) 2020/1001 al Comisiei din 9 iulie 2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre ale Uniunii Europene**](https://eur-lex.europa.eu/legal-content/RO/TXT/?uri=CELEX%3A32003L0087), cu completările și modificările ulterioare;
* [**Decizia Consiliului din 10 decembrie 2010 privind ajutorul de stat pentru facilitarea închiderii minelor de cărbune necompetitive (2010/787/UE)**](https://eur-lex.europa.eu/legal-content/RO/TXT/PDF/?uri=CELEX:32010D0787https://eur-lex.europa.eu/legal-content/RO/TXT/PDF/?uri=CELEX:32010D0787);
* [**Decizia Comisiei din 3 mai 2000 de înlocuire a Deciziei 94/3/CE de stabilire a unei liste de deșeuri în temeiul articolului 1 litera (a) din Directiva 75/442/CEE a Consiliului privind deșeurile și a Directivei 94/904/CE a Consiliului de stabilire a unei liste de deșeuri periculoase în temeiul articolului 1 alineatul (4) din Directiva 91/689/CEE a Consiliului privind deșeurile periculoase**](https://eur-lex.europa.eu/legal-content/RO/TXT/PDF/?uri=CELEX:32000D0532);
* [**Recomandării Comisiei – definirea microîntreprinderilor și a întreprinderilor mici și mijlocii**](https://eur-lex.europa.eu/legal-content/RO/AUTO/?uri=celex:32003H0361) **din 6 mai 2003 (2003/361/EC)**;
* [**Legea nr. 325/2006 a serviciului public de alimentare cu energie termică**](https://legislatie.just.ro/Public/DetaliiDocument/73837), cu modificările și completările ulterioare;
* [**Legea 51/2006 a serviciilor comunitare de utilități publice**](https://legislatie.just.ro/Public/DetaliiDocumentAfis/70015), cu modificările și completările ulterioare;
* [**Legea nr. 121/2014 privind eficiența energetică**](https://legislatie.just.ro/Public/DetaliiDocument/160331), cu modificările și completările ulterioare;
* [**Legea nr. 123/2012, energiei electrice și a gazelor naturale**](https://legislatie.just.ro/Public/DetaliiDocumentAfis/139677), cu modificările și completările ulterioare;
* [**Legea nr. 346/2004 privind stimularea înfiinţării şi dezvoltării IMM, cu modificările şi completările ulterioare având în vedere inclusiv identificarea întreprinderilor partenere și/sau legate cu întreprinderea solicitantă**](https://legislatie.just.ro/Public/DetaliiDocumentAfis/53946), cu modificările și completările ulterioare;
* [**Legea nr. 292/2018 privind evaluarea impactului anumitor proiecte publice şi private asupra mediului**](https://legislatie.just.ro/Public/DetaliiDocumentAfis/254971), cu modificările și completările ulterioare;
* [**Ordonanța de urgență a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru Modernizare, precum și pentru modificarea și completarea unor acte normative**](https://legislatie.just.ro/Public/DetaliiDocumentAfis/254971), cu modificările și completările ulterioare.
* [**Hotărârea Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanţate din fonduri publice**](https://legislatie.just.ro/Public/DetaliiDocument/185166), cu modificările și completările ulterioare;
* [**Hotărârea Guvernului nr. 1.076 din 4 octombrie 2021 pentru aprobarea Planului național integrat în domeniul energiei și schimbărilor climatice 2021-2030**](https://legislatie.just.ro/Public/DetaliiDocumentAfis/247257), cu modificările și completările ulterioare;
* [**Ordinul președintelui Autorității Naționale de Reglementare în Domeniul Energiei nr. 146 din 29 decembrie 2021 pentru aprobarea Instrucțiunilor privind principiile, conținutul și întocmirea strategiilor locale pentru serviciul de alimentare cu energie termică a populației**](https://legislatie.just.ro/Public/DetaliiDocument/250061), cu modificările și completările ulterioare.

**Pentru a fi eligibile în vederea finanţării prin Fondul pentru modernizare, toate cheltuielile trebuie să respecte prevederile reglementărilor de mai sus, să corespundă obiectivelor *Programului Cheie 5 din Fondul pentru Modernizare*, să fie indispensabile atingerii obiectivelor proiectului, să fie incluse în Cererea de finanţare aprobată şi defalcate în bugetul cererii de finanţare.**

Pentru a fi eligibilă, o cheltuială trebuie să îndeplinească în mod cumulativ, următoarele condiţii cu caracter general:

* 1. să fie efectuată de către beneficiar şi plătită de acesta de la data depunerii cererii de finantare, cu respectarea prevederilor legale privind ajutorul de stat, şi nu mai tarziu de 31 decembrie 2030;
  2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate;
  3. cheltuielile cofinanţate din fondurile Fondul pentru modernizare nu au fost finanţate şi nu sunt finanţate în prezent din alte fonduri publice;
  4. să fie în conformitate cu contractul/decizia/ordinul de finanţare, încheiat între Ministerul Energiei şi beneficiar;
  5. să fie rezonabilă şi necesară realizării operaţiunii;
  6. să respecte prevederile legislaţiei Uniunii Europene şi naţionale aplicabile;
  7. să fie înregistrată în contabilitatea beneficiarului.

**Nu sunt eligibile** următoarele tipuri de cheltuieli, enumerarea nefiind exhaustivă:

* cheltuieli aferente contribuției în natură
* cheltuieli cu amortizarea
* cheltuieli cu obținerea terenurilor
* cheltuieli aferente achiziţiei de bunuri sub forma leasingului
* cheltuieli cu închirierea, altele decât cele prevăzute la cheltuielile generale de administrație
* cheltuieli cu achiziția de mijloace de transport
* cheltuieli generale de administrație
* cheltuieli cu achiziția imobilelor deja construite
* dobânda debitoare
* alte comisioane aferente creditelor
* taxa pe valoarea adăugată (TVA)
* achiziţia de echipamente second-hand
* amenzi, penalităţi, cheltuieli de judecată și arbitraj
* costurile pentru operarea obiectivelor de investiţii
* cheltuielile efectuate pentru obiective de investiţii executate în regie proprie
* cheltuieli cu branșamentul (conectarea la stația de transformare)
* cheltuielile cu lucrările pregătitoare, cum ar fi obținerea avizelor și autorizațiilor, realizarea studiilor de fezabilitate (și a studiilor tehnice stabilite de standarde şi normative pentru pregătirea proiectului)
* alte cheltuieli cu caracter general (ex. publicitate, informare, audit financiar, managementul proiectului).

|  |
| --- |
| **Atenţie!**   * Solicitantul îşi asumă obligaţia de a nu primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii contractului; solicitantul va depune o declaraţie care atestă că nu a mai primit sprijin din fonduri publice pentru proiectul propus (vezi Declaraţia de eligibilitate a solicitantului - Anexa 3.a la prezentul Ghid și Declarația privind dubla finantare – Anexa 3.g ) * Cheltuielile aferente activităţilor proiectului realizate înainte de depunerea cererii de finantare (inclusiv cele care nu sunt considerate de demarare a lucrărilor) nu sunt eligibile a fi decontate în cadrul măsurii de investiții*.* * Cheltuielile privind informarea, publicitatea și auditul financiar sunt obligatorii. |

***Implementarea financiară a proiectelor finanțate din Fondul pentru Modernizare***

Implementarea financiară a Fondului pentru modernizare se face prin acordarea de prefinanțare și prin plata cheltuielilor efectuate prin cereri de rambursare. Obligațiile beneficiarului și ale Ministerului Energiei referitor la plăți sunt detaliate în conținutul contractului de finanțare.

***Mecanismul rambursării cheltuielilor efectuate***

Rambursarea cheltuielilor efectuate se face prin cererea de rambursare, în conformitate cu prevederile Ordonanței de urgență a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative.

Beneficiarii au obligația de a depune la ME cereri de rambursare pentru cheltuielile efectuate, în termen de maxim 3 luni de la efectuarea acestora, în conformitate cu graficul asumat prin contractul de finanțare. Perioada dintre două cereri de rambursare nu poate depăşi doi ani.

Plăţile către beneficiari sunt efectuate în baza unui mecanism în etape. Etapele au în vedere stadiile tehnice ale investiţiilor sau etapele de execuţie ale acestora şi sunt definite în documentaţia procedurilor de selecţie a propunerilor de investiţii elaborată de Ministerul Energiei.

În termen de maxim 30 de zile lucrătoare de la data depunerii de către beneficiar la ME, a cererii de rambursare întocmite conform contractului de finanțare, ME autorizează cheltuielile eligibile cuprinse în cererea de rambursare și efectuează plata sumelor autorizate în termen de 3 zile lucrătoare de la data la care ME dispune de resurse în conturile sale. După efectuarea plății, ME notifică beneficiarilor plata aferentă cheltuielilor autorizate din cererea de rambursare.

Pentru depunerea de către beneficiar a unor documente adiționale sau clarificări solicitate de ME, termenul de 30 de zile lucrătoare poate fi întrerupt fără ca perioadele de întrerupere cumulate să depășească 10 zile lucrătoare.

În cazul nerespectării contractului de finanțare ME poate aplica reduceri procentuale și recuperarea sumelor plătite necuvenit in conformitate cu legislația in vigoare.

În cazul nerespectarii normelor în domeniul ajutorului de stat, ajutorul de stat va fi rambursat inclusiv cu dobânzi.

În cazul ultimei cereri de rambursare depuse de către beneficiar în cadrul proiectului, termenul de 30 de zile lucrătoare poate fi prelungit cu durata necesară efectuării tuturor verificărilor procedurale specifice autorizării plății finale, dar nu mai mult de 90 de zile lucrătoare.

Nedepunerea de către beneficiar a documentelor sau clarificărilor solicitate în termenul prevăzut în contractul de finanțare atrage respingerea, parțială sau totală, după caz, a cererii de rambursare.

După primirea facturilor pentru livrarea bunurilor/prestarea serviciilor/execuția lucrărilor, a altor documente justificative care atestă achiziția și recepția bunurilor/serviciilor necesare implementării proiectului și după achitarea costurilor respective, beneficiarul întocmește cererea de rambursare conform contractului de finanțare si a anexelor, împreună cu copii de pe documentele justificative aferente. Cererile de rambursare se depun în conformitate cu etapele din programul de plată. Modelele de cereri de rambursare sunt incluse în documentaţia procedurilor de selecţie a propunerilor de investiţii.

Beneficiarul va depune prima cerere de rambursare în conformitate cu termenele stabilite în calendarul de implementare, prevăzut în contractul de finanțare. Cererile de rambursare depuse în primul an trebuie să acopere integral prefinanțarea primită. În cazul în care beneficiarul nu justifică prefinanțarea în primul an, ME solicită beneficiarului să explice motivul pentru care nu a atins prima etapă în primul an și impune termene stricte pentru justificarea prefinanțării cu costurile reale susținute prin documente. În cazul în care beneficiarul nu respectă noul termen limită, ME va demara procedura de recuperare a prefinanțării în conformitate cu mecanismul pentru investițiile suspendate.

În ceea ce privește schemele multianuale, ME va solicita în avans plăți de la BEI pentru acoperirea viitoarelor cereri de rambursare din partea beneficiarilor, după caz. ME va efectua în mod regulat analize privind sumele disponibile de la BEI și cererile de plată ulterioare prognozate.

După semnarea contractului de finanțare, beneficiarul va contracta un auditor financiar independent pentru verificarea costurilor solicitate la rambursare de la ME, conform criteriilor de eligibilitate aplicabile investițiilor finanțate prin Fondul pentru modernizare. Auditorul va emite un raport separat pentru fiecare cerere de rambursare. Beneficiarul are obligația să anexeze la dosarul cererii derambursare raportul emis de auditor. Detaliile privind tipul de rapoarte care urmează să fie emise de auditori sunt incluse în documentaţia procedurilor de selecţie a propunerilor de investiţii.

Ulterior depunerii cererii de rambursare de către beneficiar, ME va verifica cererea de plată. După efectuarea verificărilor, în cazul în care nu sunt necesare clarificări din partea beneficiarului, ME va emite beneficiarului o notificare cuprinzând rezultatele verificărilor efectuate și va vira beneficiarului suma costurilor rambursabile în conformitate cu notificarea emisa, într-un cont distinct, deschis de către beneficiar în acest scop. ME transmite beneficiarului o notificare de plată întocmită separat pentru fiecare cerere de transfer, în termen de 48 de ore de la transferul sumelor.

# **Capitolul 3.** completarea **Cererii de Finanţare**

Pentru a propune un proiect în vederea finanțării, solicitantul trebuie să completeze o Cerere de finanțare. Elaborarea Cererii de Finanțare se va face conform modelului din Anexa nr. 1. Aceasta se va transmite împreună cu toate anexele solicitate prin sistemul informatic MySMIS2021/SMIS2021+. După înregistrarea solicitantului în platforma MySMIS2021/SMIS2021+ la adresa [**https://mysmis2021.gov.ro**](https://mysmis2021.gov.ro/), este necesară completarea tuturor câmpurilor, întrucât informațiile sunt esențiale pentru evaluarea eligibilității solicitantului și pentru evaluarea tehnico-economică.

**Atenție!**

În situația în care platforma nu este funcțională la momentul deschiderii apelului de proiecte, solicitanții au obligația să încarce documentele în maximum 20 de zile de la definitivarea acesteia. ME va posta pe pagina sa de internet un anunț cu privire la punerea în funcțiune a platformei și manualul de utilizare. Până la funcționalitatea platformei, proiectele se vor depune la adresa de e-mail [**proiectepc5.1@energie.gov.ro**](mailto:proiectepc5.1@energie.gov.ro)**.**

**3.1. Modalitatea de completare a Cererii de finanţare**

Completarea Cererii de finanțare se va face în platforma MYSMIS2021/2021+, conform modelului din Anexa nr. 1.

Câmpurile Cererii de finanțare şi cele privind modelul de buget corespund câmpurilor din sistemul informatic. Modelele din prezentul Ghid au rolul de a facilita cerințele de completare a cererii de finanțare din sistemul informatic.

*Înainte de completarea formularului, vă rugăm să citiți cu atenție instrucțiunile cuprinse în acest capitol.*

În vederea completării Cererii de finanțare trebuie avută în vedere anexarea tuturor documentelor menționate în prezentul ghid, în forma solicitată.

Toate documentele vor fi completate în limba română, iar documentele redactate într-o altă limbă vor fi însoțite, în mod obligatoriu, de traducere autorizată/legalizată.

**Important!**

Solicitantul are obligația să verifice atașarea tuturor anexelor obligatorii la Cererea de finanțare. În cazul în care se constată, la nivelul evaluării relevanței, maturității şi sustenabilității, existența unor activități pentru care solicitantul nu a atașat anexele obligatorii specifice, proiectul va fi respins pentru nerespectarea condițiilor din prezentul ghid.

De asemenea, anexele care sunt incomplete, ilizibile sau care nu sunt semnate, pot conduce la respingerea Cererii de finanțare.

***3.1.1 Obiectivele şi rezultatele proiectului***

Obiectivul general al proiectului va fi stabilit în directă corelare cu Programul-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare, Domeniul de investiții 5.1 - Suport pentru sprijinirea investițiilor de cogenerare de înaltă eficiență şi cu acțiunea de finanțare, conform secțiunii 1.3. din prezentul ghid.

Rezultatele vor fi corelate cu rezultatele așteptate la programul-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.1 - Suport pentru sprijinirea investițiilor de cogenerare de înaltă eficiență.

Toate obiectivele specifice vor fi asociate cu rezultate concrete şi vor fi cuantificate în indicatori.

***3.1.2. Context şi justificare***

Descrierea proiectului (se completează la secţiunile ***Context şi Justificare***) va indica un minim de informaţii cu privire la următoarele aspecte:

* Contextul în care este propus proiectul;
* Informaţii privind infrastructura realizată (localizare, date fizice, factori interesaţi etc.);

În secţiunea **Justificare** *se vor prezenta elemente precum:*

* *Se va prezenta detaliat necesitatea investițiilor și complementaritatea cu echipamente similare achizionate din alte surse / primite prin alte achiziții*
* *principalele probleme care justifică intervențiile*
* *probleme legate de guvernanța în domeniu care justifică intervenția proiectului (referire la situația de pandemică care a generat necesitatea proiectului).*

***3.1.3 Sustenabilitate***

Se va preciza modul în care proiectul se va autosusţine financiar după încetarea finanțării solicitate prin Cererea de finanțare, capacitatea de a asigura operarea şi întreținerea investiției după finalizare (entități responsabile, fonduri, activități, orizont de timp).

De asemenea, se vor descrie măsurile suplimentare care vor fi implementate pentru eficientizarea consumului.

Perioada de sustenabilitate și durabilitate se întinde pe o perioadă de 5 ani de la finalizarea implementării proiectului, respectiv de la data punerii în funcțiune/recepție la terminarea lucrărilor.

Sustenabilitatea și durabilitatea investiției se referă la perioada de timp, ulterioară implementării proiectului, în care investițiile realizate prin proiect își vor produce efectele scontate.

***3.1.4 Relevanţă***

În cadrul acestei secţiuni se vor completa informaţii legate de relevanţa proiectului în raport cu strategiile relevante pentru sectorul energetic, cum ar fi:

* Contribuţia la [**PNIESC**](https://energy.ec.europa.eu/system/files/2020-04/ro_final_necp_main_ro_0.pdf) - Planul Naţional Integrat în Domeniul Energiei și Schimbărilor Climatice 2021-2030;
* Corelările cu legislaţia naţională în domeniu şi [**Directiva (UE) 2019/944 a Parlamentului European și a Consiliului din 5 iunie 2019 privind normele comune pentru piața internă de energie electrică și de modificare a Directivei 2012/27/UE**](https://eur-lex.europa.eu/legal-content/RO/TXT/PDF/?uri=CELEX:32019L0944), cu modificările și completările ulterioare;
* [**Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE şi 2010/30/UE şi de abrogare a Directivelor 2004/8/CE şi 2006/32/CE**](https://eur-lex.europa.eu/legal-content/RO/TXT/PDF/?uri=CELEX:32012L0027), cu modificările și completările ulterioare;
* [**Directiva (UE) 2023/1791 a Parlamentului European și a Consiliului din 13 septembrie 2023 privind Eficiența Energetică**](https://eur-lex.europa.eu/legal-content/RO/TXT/PDF/?uri=CELEX:32023L1791) și de modificare a Regulamentului (UE) 2023/955, care a modificat Directiva 2012/27/UE a Parlamentului European și a Consiliului din 25 octombrie 2012 privind Eficienţa Energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE.

La secţiunea relevanţă, pentru strategiile selectate se va face o scurtă descriere a modului în care proiectul propus contribuie sau este relevant pentru strategiile selectate.

***3.1.5 Riscuri***

În cadrul acestui capitol vor fi identificate riscurile care pot să impieteze asupra implementării proiectului în calendarul propus, precum și strategia de atenuare a riscurilor și organismul responsabil de atenuarea principalelor riscuri, cum ar fi depășirile de costuri (prin depășire se va înțelege o comparație cu costul mediu din piață internă, atât pentru produse, cât și pentru servicii/execuție lucrări), întârzierile, deficitul de cerere, riscurile de mediu și schimbările climatice, etc.

Pentru riscurile identificate vor fi propuse măsuri de reducere a riscului.

***3.1.6 Complementaritate***

Informaţiile care vor fi evaluate în capitolul complementaritate permit ME atât evaluarea capacităţii solicitantului de a implementa proiecte, cât şi verificarea posibilei duble finanţări.

Pentru această secțiune, solicitantul nu va completa informații suplimentare.

***3.1.7 Aplicarea principiilor orizontale***

Respectarea cadrului legal este obligatorie pentru orice solicitant sau beneficiar de finanţare din fondurile publice.

În cadrul proiectului se va face o descriere a modului în care proiectul respectă legislaţia (acte normative, politici publice) în domeniul egalităţii de şanse şi dezvoltării durabile.

***Şanse egale:***

Egalitatea de şanse şi de tratament are la bază participarea deplină şi efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum şi asigurarea accesibilităţii, principiul egalităţii de şanse şi de tratament trebuie încorporat ca parte integrantă a diverselor stadii din ciclul de viaţă al unui proiect: definire şi planificare, implementare, monitorizare şi evaluare.

Proiectul trebuie să descrie acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală luând în considerare nevoile diferitelor grupuri-ţintă expuse riscului acestor tipuri de discriminare şi, mai ales, cerinţele pentru asigurarea accesibilităţii pentru persoanele cu dizabilităţi.

Secţiunea aferentă din Cererea de finanţare va detalia modul în care legislaţia aplicabilă va fi respectată în selecţia membrilor UIP/ Echipei de management de proiect şi a experţilor implicaţi în implementarea proiectului, precum şi ulterior în activitatea întreprinderii.

Se va detalia modul în care legislaţia privind asigurarea accesului persoanelor cu dizabilităţi se aplică şi va fi respectată în realizarea investiţiei.

***Dezvoltarea durabilă:***

In linie cu principiul [**DNSH**](https://eur-lex.europa.eu/legal-content/RO/TXT/?uri=CELEX%3A52021XC0218%2801%29) „do not significant harm”, proiectele vor promova dezvoltarea durabilă, în primul rând, prin finanţare unor activităţi orientate direct spre susţinerea acesteia, urmărind în principal protecţia mediului, utilizarea eficientă a resurselor, atenuarea şi adaptarea la schimbările climatice, biodiversitatea, rezistenţa în faţa dezastrelor, prevenirea şi gestionarea riscurilor, ca de exemplu:

* Utilizarea unor echipamente mai eficiente energetic și cunatificarea rezultatelor asupra consumului de energie și a emisiilor de CO2;
* Utilizarea de materiale prietenoase cu mediul (ecologice sau reciclate) și de soluții inovative în construcţii şi în construcția de infrastructură, indiferent de tipul acesteia.

Secţiunea aferentă dezvoltării durabile va detalia aspectele legate de impactul pozitiv al implementării de echipamente de monitorizare a consumului de energie asupra celorlalte aspecte de mediu.

***3.1.8. Descrierea investiţiei***

Descrierea proiectului va indica un minim de informaţii cu privire la următoarele aspecte:

* Componentele, activitățile investiției și modul în care se adresează problemelor identificate;
* Date generale privind investiția propusă;
* Se vor descrie principalele componente ale proiectului, corelat cu probleme identificate și propuse spre rezolvare în proiect și cu cauzele acestora, detaliate pe activități și corelate cu bugetul proiectului;
* Se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare şi necesare pentru implementarea proiectului.

***3.1.9 Evaluarea Impactului asupra Mediului (EIM) și respectarea principiului DNSH***

Evaluarea Impactului asupra Mediului trebuie să fie în conformitate cu prevederile legislației din domeniu. Autorităţile competente pentru protecţia mediului (ACPM) stabilesc dacă proiectele sunt de tipul celor prevăzute la Anexa nr. 1 și nr. 2 din [**Legea nr. 292/2018 privind evaluarea impactului anumitor proiecte publice şi private asupra mediului**](https://legislatie.just.ro/Public/DetaliiDocumentAfis/208590), cu modificările și completările ulterioare. Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autorităţile responsabile.

Având în vedere principiul [**DNSH**](https://eur-lex.europa.eu/legal-content/RO/TXT/?uri=CELEX%3A52021XC0218%2801%29) beneficiarul va urmări ca cel puțin 70% din deșeurile nepericuloase din construcții și demolări (cu excepția materialelor naturale menționate la categoria 17 05 04 din Lista europeană a deșeurilor stabilită prin Decizia 2000/532/CE) generate pe șantier sunt pregătite pentru reutilizare, reciclare și recuperarea altor materiale, inclusiv operațiunile de rambleu folosind deșeuri pentru a înlocui alte materiale, în conformitate cu ierarhia deșeurilor și cu Protocolul UE de gestionare a deșeurilor de construcții și demolări. Beneficiarul va urmari limitarea generarii de deșeuri în procesele legate de construcții și demolări, în conformitate cu Protocolul UE de gestionare a deșeurilor de construcții și demolări și luând în considerare cele mai bune tehnici disponibile și utilizând demolări selective pentru a permite îndepărtarea și manipularea în siguranță a substanțelor periculoase și pentru a facilita reutilizarea -reciclare de calitate prin indepartarea selectiva a materialelor, folosind sistemele de sortare disponibile pentru deseurile de constructii și demolari.

Totodată, în ceea ce privește procedura de evaluare a impactului asupra mediului, riscurile de degradare legate de conservarea calității apei și evitarea stresului hidric vor fi identificate și abordate cu scopul de a obține o stare bună a apei și un potențial ecologic bun, astfel cum sunt definite la articolul 2 punctele (22) și (23) din Regulamentul (UE) 2020/852, în conformitate cu Directiva 2000/60/CE a Parlamentului European și a Consiliului și cu un plan de gestionare a utilizării și protecției apei, elaborat în temeiul acesteia pentru corpul sau corpurile de apă potențial afectate, în consultare cu părțile interesate relevante.

**Atenție!**

**Sunt excluse de la finanțare prin prezentul ghid acele proiecte ce includ construcții noi pe următoarele categorii de terenuri:**

a) teren arabil și teren cultivat cu un nivel moderat până la ridicat de fertilitate a solului și biodiversitate subterană, conform studiului UE LUCAS , ce poate fi accesat la adresa: <https://ec.europa.eu/eurostat/statistics-explained/index.php?title=Glossary:Land_use_-_cover_area_frame_survey_(LUCAS)>

b) terenuri verzi cu valoare recunoscută pentru biodiversitate ridicată și terenuri care servesc ca habitat pentru speciile pe cale de dispariție (floră și faună) enumerate pe Lista roșie europeană sau pe Lista roșie a IUCN ce poate fi accesat la adresa ([https://ec.europa.eu/environment/nature/ conservation/species/redlist](https://ec.europa.eu/environment/nature/%20conservation/species/redlist/));

c) terenuri forestiere (acoperite sau nu de copaci), alte terenuri împădurite sau terenuri acoperite parțial sau integral sau destinate să fie acoperite cu copaci, chiar dacă acei copaci nu au atins încă dimensiunea și acoperirea pentru a fi clasificați drept pădure sau alte terenuri împădurite, așa cum sunt definite în conformitate cu definiția FAO a pădurii.

Autorităţile competente pentru protecţia mediului (ACPM) vor asigura, totodată, consultarea publicului interesat pe parcursul dezbaterii publice.

*1. Documente necesare la depunerea cererii de finanțare:*

* Strategia locală pentru serviciul de alimentare cu energie termică a populației întocmită conform Ordinului președintelui Autorității Naționale de Reglementare în Domeniul Energiei nr. 146 din 29 decembrie 2021 pentru aprobarea Instrucțiunilor privind principiile, conținutul și întocmirea strategiilor locale pentru serviciul de alimentare cu energie termică a populației și aprobată prin hotărârea consiliului local;
* Actul de reglementare emis de către autoritatea competentă pentru protecţia mediului (Decizie de încadrare/Acord de mediu)/Aviz Natura 2000 (unde va fi cazul);
* Declaraţia pentru siturile Natura 2000/Studiu de evaluare adecvată (după caz);
* În mod excepțional, în cazul în care procedura pentru obținerea actului de reglementare este încă în derulare, la momentul depunerii cererii de finanțare solicitantul trebuie să facă dovada depunerii la autoritatea competentă a documentelor pentru obținerea actului de reglementare pentru protecția mediului. În cazul în care, ulterior depunerii cererii de finanțare, intervin costuri suplimentare în devizul proiectului, în cadrul procedurii de obținere a actului de reglementare pentru protecția mediului, acestea vor fi suportate integral de către solicitant.
* De asemenea, dacă Declarația pentru siturile Natura 2000/Avizul Natura 2000 (după caz) nu este depusă/depus odată cu cererea, solicitantul trebuie să facă cel puțin dovada depunerii la autoritatea competentă a documentelor pentru obținerea acestui document, iar în etapa de contractare este obligatorie Declarația pentru siturile Natura 2000/Avizul Natura 2000.

*2. Documente necesare pentru încheierea contractului de finanțare*

* Copii ale documentelor menționate în calendarul aferent procedurii EIM (inclusiv toate anunțurile), cum ar fi:
* Decizia evaluării inițiale;
* Decizia Etapei de încadrare;
* Acordul de Mediu, după caz;
* Certificatul de urbanism;
* Avizul de gospodărire ape (va fi emis la nivel de studiu de fezabilitate);
* Angajamentul beneficiarului de a dezafecta sau, în mod excepțional, de a trece în conservare capacitățile înlocuite, în condițiile legislației în vigoare. (*e.g.* Hotărâre a Consiliului Local, Decizia acționarului unic, Hotărâre AGA).

Raportul de Impact asupra Mediului va lua în considerare indicatorii de mediu propuși prin legislația actuală.

În etapa de contractare, solicitantul trebuie să prezinte Declaraţia pentru siturile Natura 2000/Avizul Natura 2000 și actul final de reglementare pentru protecția mediului, (în situația în care acesta nu a fost depus odată cu cererea de finanțare) împreună cu documentele corespunzătoare enumerate la punctul 1, precum și Certificatul de urbanism și Avizul de gospodărire ape.

În mod excepțional, în cazul în care procedura pentru obținerea actului de reglementare si Declarația pentru siturile natura 2000/Avizul Natura 2000 (dacă este cazul) este încă în derulare, la momentul semnării contractului de finanțarese acceptă depunerea actului final de reglementare privind protecția mediului/ Declarația pentru siturile natura/Avizul Natura 2000 (dacă este cazul) în termen de 8 luni de la data semnării contractului de finanțare.

***3.1.10 Studiul de fezabilitate***

Studiul de fezabilitate se va elabora conform prevederilor H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ultetioare și va avea la bază necesitatea dezvoltării proiectului şi caracteristicilor tehnice, comparând soluţiile alternative mai detaliate în vederea asigurării alegerii soluţiilor celor mai eficiente din punct de vedere al costurilor.

Solicitantul trebuie să justifice, în studiul de fezabilitate (sau într-o analiză/ studiu separat), faptul că în urma realizării investiției, unitatea de cogenerare va atinge pe durata ciclului de viață economică, pragul de maximum 250g CO2 eq/kWh, cu o estimare pentru fiecare an corespunzând duratei de viață a investiției. De asemenea, se va ține cont de faptul că amestecul de gaze naturale cu hidrogen este considerat o alternativă pe termen scurt și mediu la funcționarea cu hidrogen 100%, investițiile fiind flexibile din punctul de vedere al volumului de hidrogen utilizat pe durata ciclului de viață a acestora, fiind evitat efectul de blocare (carbon lock-in effect).

Studiul de fezabilitate va analiza cel puțin două opțiuni tehnice. Ambele opțiuni vor fi analizate din toate punctele de vedere aferente investiției și descrise în conformitate cu cerințele prezentului Ghid al Solicitantului din perspectiva tipurilor de investiții eligibile și a restricțiilor privind cheltuielile eligibile din perspectiva ajutorului de stat. Studiu de fezabilitate va fi însoțit și de planșă desenată conținând o Hartă indicând zona proiectului .

Studiul de fezabilitate va fi asumat de beneficiar, după caz, prin: Hotărârea AGA/CA/Decizia asociatului unic, hotârare de consiliu județean sau local sau orice alt act oficial al organelor abilitate prin lege/statutul solicitantului.

Investiția trebuie să aibă ca rezultat obligatoriu capacitate nouă de producție a energiei termice și electrice, prin investiție nouă.

Se va prezenta analiza cererii de energie în conformitate cu standardele specifice şi legislația în vigoare pe o perioadă de cel puţin un an, în relație cu necesitatea investiției.

Toate opțiunile posibile și realiste trebuie analizate și comparate din perspectiva costurilor de investiții și de operare (la valoare actualizată netă).

***3.1.11 Analiza Cost Beneficiu***

Pentru a evalua viabilitatea financiară și economică a proiectelor de investiții depuse în cadrul acestui apel, aplicațiile de finanțare vor trebui să fie însoțite de analiza cost beneficiu, elaborată în conformitate cu cerințele H.G. nr. 907/2016.

Componentele analizei Cost-Beneficiu sunt:

* Prezentarea contextului;
* Definirea obiectivelor;
* Identificarea proiectului;
* Rezultatele studiilor de fezabilitate, însoțite de o analiză a cererii și a opțiunilor;
* Analiza financiară;
* Analiza economică;
* Evaluarea riscurilor.

Pentru elaborarea Analizei Cost Beneficiu recomandăm consultarea următoarelor documente:

* Economic Appraisal Vademecum 2021-2027 - General Principles and Sector Applications (EC)
* Manualul CE privind ACB (Guide to Cost-benefit Analysis of Investment Projects - Economic appraisal tool for Cohesion Policy 2014-2020) ([https://ec.europa.eu/regional\_policy/ sources/studies/cba\_guide.pdf](https://ec.europa.eu/regional_policy/%20sources/studies/cba_guide.pdf))
* Secțiunea III (Metoda de calculare a venitului net actualizat al operațiunilor generatoare de venituri nete) din Regulamentul delegat (UE) nr. 480/2014 al Comisiei.

1. **Prezentarea contextului**

La această secțiune, solicitanții vor trebui să furnizeze informații succinte și relevante cu privire la definirea contextului social, economic, politic și instituțional în care proiectul va fi implementat. Definirea clară a contextului este relevantă în argumentarea nevoilor și constrângerilor care au stat la baza deciziei de investiție, precum și în stabilirea trendurilor viitoare, în special cele legate de cererea pentru produsele/serviciile rezultate în urma implementării proiectului.

1. **Definirea obiectivelor**

La această secțiune, solicitanții vor defini obiective clare pentru proiect în scopul de a verifica dacă investiția răspunde unei nevoi existente și de a evalua rezultatele și impactul proiectului.

1. **Identificarea proiectului**

La această secțiune, solicitanții vor avea în vedere următoarele aspecte:

* proiectul trebuie să fie în mod clar o *unitate de analiză independentă*. Acest lucru implică faptul că, în unele situaţii, anumite sub-proiecte sau faze ale unui proiect trebuie apreciate ca un singur proiect în scopul elaborării analizei cost beneficiu. Astfel, dacă cofinanțarea UE se solicită doar pentru anumite etape, urmând ca celelalte etape să fie finanțate de alți investitori/sponsori, analiza cost beneficiu trebuie elaborată pentru întregul proiect;
* precizarea aspectelor care țin de capacitatea financiară, tehnică și instituțională a solicitantului (exemple: regimul TVA, existența subvențiilor de exploatare, aspectele contractuale în cazul în care investiția va fi operată de o altă entitate decât Solicitantul, sursele de finanțare pentru contribuția Solicitantului, etc);
* identificarea și descrierea grupului țintă vizat de implementarea proiectului.

1. **Rezultatele studiilor de fezabilitate, însoțite de o analiză a cererii și a opțiunilor**

La această secțiune, solicitanții vor furniza informații cu privire la:

* Analiza cererii curente și viitoare, estimată ca urmare a implementării proiectului. În funcție de disponibilitatea datelor, se recomandă ca estimarea cererii să fie realizată cu ajutorul metodelor si tehnicilor de previziune statistică;
* Analiza de opțiuni;
* Concluziile studiului de fezabilitate (prezentarea pe scurt a soluției tehnice, valoarea Devizului General, graficul de implementare a lucrărilor);
* Aspecte de mediu (evaluarea impactului reducerii emisiilor de gaze cu efect de seră, etc).

1. **Analiza financiară**

Scopul elaborării analizei financiare este de a:

* Evalua profitabilitatea investiției;
* Evalua profitabilitatea proiectului din perspectiva proprietarului (în condițiile cofinanțării UE);
* Verifica sustenabilitatea financiară a proiectului.

**Metodologia** utilizată este analiza fluxului de numerar actualizat, care presupune:

* Se iau în considerare doar **fluxurile de numerar**, respectiv valoarea reală de numerar plătită sau primită pentru proiect. Prin urmare, elementele contabile asimilate, de exemplu rezervele de amortizare și fondurile de rezervă nu trebuie incluse în analiza financiară.
* Se vor lua în considerare numai fluxurile de numerar din anul în care apar și vor fi proiectate pe o **perioadă de referință de 25 de ani pentru capacitați noi**, care include şi perioada de implementare a operațiunii.
* În situația în care durata normată de funcționare utilă a proiectului depășește perioada de referință, se va lua în considerare și o **valoare reziduală**. Valoarea reziduală se determină prin calcularea valorii actuale nete a fluxurilor de numerar pentru durata de viață rămasă a proiectului (diferența dintre durata normată de funcționare utilă și perioada de referință). Valoarea reziduală a investiției este inclusă în analiza fluxului de numerar actualizat numai dacă veniturile depășesc costurile de operare și mentenanță a investiției.
* Venitul net actualizat al proiectului se calculează prin deducerea costurilor actualizate din veniturile actualizate și, dacă este cazul, prin adăugarea valorii reziduale a investiției, ceea ce presupune ca fluxurile de numerar sa fie actualizate prin aplicarea la valoarea curentă a unui **cost mediu ponderat al capitalului de 11,3% în termeni reali**,
* Analiza financiară trebuie elaborată din **perspectiva proprietarului**. În cazul în care proprietarul și operatorul sunt entități diferite, trebuie să se efectueze o analiză financiară consolidată, care exclude fluxurile de numerar între proprietar și operator.
* Analiza financiară ar trebui să fie efectuată la **prețuri constante** (cu prețuri fixate pe baza unui an de referință), dar evoluțiile preconizate ale prețurilor relative pentru inputuri cheie in proiect ar trebui luate în considerare în cadrul evaluării de risc (exemplu: *creșterea prețului la utilități*).
* Analiza financiară trebuie elaborată ținând cont de **principiul incremental**, respectiv de faptul că evaluarea impactului proiectului se realizează prin compararea a două scenarii:
  + **Scenariul contrafactual** – proiecția fluxurilor de numerar în perioada de referință pentru care se elaborează analiza cost-beneficiu. Prin diferența dintre valoarea actualizată netă (VAN) aferentă scenariului factual și cea a scenariului contrafactual pe durata de viață a proiectului se determină costul eligibil al proiectului în conformitate cu prevederile Comunicării COMISIEI - Orientări privind ajutoarele de stat pentru climă, protecția mediului și energie pentru 2022.
  + **Scenariul cu proiect –** proiecția fluxurilor de numerar în situația implementării prezentului proiect.

**Etapele** elaborării analizei financiare sunt:

* 1. **Evaluarea rentabilității financiare a investiției**

Rentabilitatea financiară a unei investiții este evaluată prin estimarea valorii actualizate nete financiare și a ratei de rentabilitate financiară a investiției [VANF/C și RRF/C][[7]](#footnote-7). Acești indicatori compară costurile de investiție cu veniturile nete și stabilesc în ce măsură veniturile nete ale proiectului sunt în măsură să ramburseze investițiile, **indiferent de sursele de finanțare**.

Indicatorii rentabilității financiare a investiției se calculează pe baza **fluxului de numerar net incremental**, care se calculează ca diferență între fluxul de numerar net generat de scenariul cu proiect și fluxul de numerar net generat de scenariul contrafactual.

**Fluxul de numerar net** reprezintă diferența dintre intrările de numerar și ieșirile de numerar.

Datele necesare, recomandate în proiecția fluxurilor de numerar, sunt:

**Ieșiri de numerar**

* *Costurile de investiție* totale – includ atât costurile de capital cât și costurile legate de implementarea proiectului care nu vor fi capitalizate (exemple: costuri cu pregătirea documentațiilor de finanțare, costuri cu managementul proiectului, costuri de publicitate și informare, costuri cu auditul proiectului, etc);
* *Costurile de înlocuire* – includ costurile cu înlocuirile de echipamente cu durata normată de funcționare mai mica decât perioada de referință a proiectului;
* *Costurile de operare* –includ toate costurile generate de *operarea și întreținerea* noii infrastructuri. Solicitanții trebuie să identifice o structură detaliată și suficient de completă a costurilor de operare și să furnizeze informații detaliate cu privire la ipotezele de bază avute în vedere în dimensionarea lor cantitativă și prognoza pe întreaga perioadă de referință a proiectului.

Se recomandă evidențierea costurilor de operare și mentenanță pe componente variabile și fixe. Pentru costurile fixe se vor lua în calcul (fără a fi exhaustivă recomandarea): costuri cu întreținerea și reparațiile, costurile cu personalul, costurile administrative, costurile cu redevența și alte costuri cu taxe și licențe de operare. În cazul costurilor variabile, se vor furniza informații detaliate cu privire la calculul consumului de combustibil, fundamentat pe baza randamentului global al echipamentelor și al consumului propriu de energie electrică, costurile cu certificatele CO2 fundamentate pe calculul de emisii CO2, costuri materiale, costuri cu utilitățile, costuri cu serviciile prestate de terți.

**Intrări de numerar**

* *Veniturile din operare –* includ intrările de numerar plătite direct de utilizatori pentru bunurile sau serviciile din cadrul operațiunii, cum ar fi taxele/tarifele suportate direct de utilizatori pentru utilizarea infrastructurii nou create, intrările de numerar din bonusul de cogenerare, veniturile din comercializarea certificatelor de emisii de gaze cu efect de sera, etc.

Veniturile vor fi determinate pe baza cantităților vândute sau a serviciilor prestate, previzionate pe perioada de referință a proiectului și pe baza prețurilor specifice.

Solicitanții vor trebui să furnizeze detalii concrete despre ipotezele avute în vedere la estimarea cererii și ofertei de energie electrică. Având în vedere limitarea tehnologică de depozitare a energiei electrice, trebuie justificat modul în care se asigură echilibrul între consum și producție pentru a preveni întreruperile de activitate. În acest sens vor fi furnizate informații cu privire la aspectele demografice, indicatorii macroeconomici relevanți (PIB, creștere economică, etc), reglementările legale în vigoare, precum și bilanțul energetic actual și cel estimat ca urmare a implementării investiției.

Indiferent de modalitatea stabilirii preţurilor sau tarifelor (pe piaţă, bilaterale, reglementate) se vor face consideraţii asupra respectării următoarelor principii:

* dacă se respectă principiul “poluatorul plăteşte” (în special cum influenţează aplicarea acestui principiu estimările de preţ pe intreaga perioadă de analiză);
* dacă principiul recuperării integrale a costurilor a fost reconciliat cu capacitatea de plată a utilizatorilor în condiţiile locale concrete şi a nivelurilor istorice de preţ pe respectiva piaţă.

În cazurile în care energia nu se livrează în sistem la preţuri prestabilite, fundamentarea de preţ nu va lua în considerare preţurile punctuale ale tranzacţiilor la o anumită dată. Având în vedere volatilitatea preţurilor pe pieţele PZU (Piaţa pentru Ziua Următoare) şi PCCB (Piaţa Centralizată pentru Contracte Bilaterale), se recomandă folosirea unor preţuri medii la nivelul unei perioade reprezentative (de exemplu an).

Valoarea indicatorilor de rentabilitate financiară ai investiției arată capacitatea veniturilor nete generate de proiect de a acoperi costurile de investiții, indiferent de modalitatea în care acestea sunt finanțate. Interpretarea indicatorilor de rentabilitate financiară ai investiției se face în funcție de valorile de referință existente:

* In cazul infrastructurilor publice, valoarea indicatorului RRF/C este relevant în aprecierea măsurii în care finanțarea UE nu depășește valoarea monetară ce face proiectul rentabil, pentru a nu genera un caz de suprafinanțare. Astfel VANF(C) înainte de contribuția UE ar trebui să fie negativă și RRF(C) ar trebui să fie mai mică decât rata de actualizare folosită pentru analiză;
* În cazul proiectelor care intră sub incidența regulilor de ajutor de stat, interpretarea indicatorilor financiari trebuie făcută prin referință la valorile considerate acceptabile de către investitori în domeniul/sectorul în care se implementează proiectul.

**Atenţie!**

La calculul indicatorilor de rentabilitate financiară ai investiției trebuie avute în vedere următoarele aspecte:

* Fluxurile financiare de natura dobânzilor și rambursărilor de credite se exclud din ieșirile de numerar ale proiectului pentru calculul indicatorilor de performanță ai proiectului. De asemenea, nu se iau în considerare impozitele, taxele și alte ieșiri de numerar care nu sunt legate de costurile de operare;
* În cazul în care taxa pe valoare adăugată nu este un cost eligibil, calculul venitului net actualizat se bazează pe cifre care exclud taxa pe valoare adăugată;
* Fluxurile de numerar de tipul subvențiilor, creditelor bancare, finanțarea UE nu sunt incluse în intrările de numerar ale proiectului.
  1. **Determinarea contribuției maxime din Fondul pentru modernizare**

Stabilirea contribuției maxime din fondurile europene se realizeaza conform regulilor aplicabile ajutorului de stat.

* 1. **Asigurarea viabilității (sustenabilității) financiare**

Analiza de sustenabilitate financiară se bazează pe proiecții privind fluxul de numerar neactualizat.

Ea este utilizată, în principal, pentru a demonstra că proiectul va dispune de lichidități suficiente de la an la an pentru a-și acoperi întotdeauna costurile de investiție și operaționale pe parcursul întregii perioade de referință.

Principalele aspecte ale analizei de sustenabilitate financiară sunt următoarele:

* sustenabilitatea financiară a proiectului este asigurată prin verificarea faptului că fluxul de numerar net cumulat (neactualizat) este pozitiv (sau egal cu zero) pentru fiecare an și pe parcursul întregii perioade de referință luate în considerare;
* fluxurile de numerar nete care sunt luate în considerare în acest sens ar trebui să țină cont de costurile de investiție, de toate resursele financiare (cofinanțare UE, credite bancare, subvenții, alocații bugetare), de veniturile în numerar, de costurile de operare și de înlocuire la momentul în care sunt plătite, de rambursările obligațiilor financiare ale entității precum și de aporturile de capital, dobânzi și taxele directe;
* să excludă TVA-ul, cu excepția cazului în care acesta nu este recuperabil;
* să nu țină seama de valoarea reziduală decât dacă activul este lichidat în ultimul an de analiză luat în considerare.

Sustenabilitatea financiară a proiectului se va evalua în corelare cu:

* graficul de realizare a investiţiei versus proiecţia lunară a fluxului de numerar pe perioada de realizare a investiţiei;
* planul de finanţare şi sursele prevăzute, cu prezentarea detaliată a graficelor de plată a împrumuturilor, costul creditului, graficul cererilor de plată a cheltuielilor efectuate, versus proiecţia anuală a fluxului de numerar pe perioada de operare.

***3.1.12. Managementul de proiect***

La nivelul tuturor proiectelor se va nominaliza un responsabil de proiect, care are rolul de manager de proiect.

În cazul în care se consideră necesar, se poate desemna o persoană de contact, care să asigure schimbul permanent de informaţii cu Ministerul Energiei. Persoana de contact poate să fie aceeaşi persoană cu managerul de proiect / responsabilul de proiect.

În vederea implementării proiectelor beneficiarul trebuie să facă dovada existenţei unităţii de implementare a proiectului (UIP)/ Echipei de management de proiect. Pozițiile din cadrul UIP/ Echipei de management de proiect nu pot fi vacante la depunerea proiectului.

**Managementul de proiect** poate fi realizat cu personal propriu sau mixt (personal propriu şi externalizare). Personalul propriu al solicitantului implicat în managementul proiectului se va constitui în UIP/Echipa de management de proiect, prin decizie a managerului solicitantului.

Unitatea de implementare a proiectului va fi, prin urmare:

* Constituită din personalul propriu numit în componenţa UIP-ului/Echipei de management de proiect, ce trebui să îndeplinească funcţiile necesare implementării proiectului (management de proiect, financiar, achiziţii, tehnic);
* Sprijinită, după caz, prin expertiză externă furnizată prin contracte de prestare servicii prin care sunt realizate activităţile aferente expertizei tehnice a proiectului.

Activitatea de management a proiectului include şi expertiza tehnică necesară unei implementări la un nivel de calitate adecvat.

Pentru stabilirea capacității de management și tehnice a proiectului, se vor analiza: responsabilităţile persoanelor sunt bine definite şi corelate cu fişele de post ale acestora; relaţiile de muncă în cadrul UIP/ Echipei de management de proiect sunt prezentate şi detaliate; nivelul de experienţă în managementul de proiect al personalului UIP/ Echipei de management de proiect este adecvat (studii de specialitate/ participarea la proiecte de investiţii similare); experienţă/calificare tehnică în domeniul energiei (studii de specialitate/ participarea la proiecte de investiţii similare).

***3.1.13. Elaborarea bugetului şi categoriile de cheltuieli***

Bugetul proiectului va fi defalcat pe ani şi pe activităţi, conform formatului din Cererea de finanţare și se va încărca inclusiv în format tabelar.

Pentru stabilirea costului contrafactual al investiției se vor prezenta două oferte/prețuri aferente unor cataloage.

În defalcarea bugetului pe ani se va ţine cont de eventualele proceduri de achiziţie şi de durata acestora. Planificarea propusă se va transforma ulterior în calendar al cererilor de transfer ce vor fi anexe la contractul de finanţare.

* În calcularea cheltuielilor eligibile se vor aplica aspectele menționate în Cererea de finanţare.

|  |
| --- |
| **Atenţie !**  Depunerea cererii de finanţare nu reprezintă un angajament privind finanţarea din bugetul Fondul pentru modernizare, toate riscurile generate de neaprobarea finanţării vor fi exclusiv în sarcina solicitantului. |

***3.1.14 Contribuția proiectului la tranziția verde***

Solicitantul va completa în cererea de finantare contribuția proiectului la tranziția verde, în conformitate cu prevederile Fondului pentru modernizare.

# **Capitolul 4. Procesul de evaluare și selecție**

**4.1 Descriere generală**

Procesul de evaluare și selecție a proiectelor se va desfășura la nivelul structurii de specialitate din cadrul ME. Pentru implementarea proiectului se va încheia un contract de finanțare între ME și beneficiarului proiectului.

Etapele parcurse de la depunerea cererii de finanțare până la semnarea contractului de finanțare sunt:

* verificarea administrativă și a eligibilității;
* evaluarea tehnico-economică;
* etapa precontractuală (depunerea documentelor aferente contractării, ulterior notificării de aprobare a proiectului);
* semnarea contractului de finanțare.

**4.1.1 Verificarea administrativă și a eligibilității cererilor de finanțare**

În cadrul acestei etape se vor verifica următoarele:

* Respectarea formatului standard al cererii de finanţare şi includerea tuturor anexelor obligatorii;
* Modalitatea de completare a cererii de finanţare;
* Data limită de transmitere a cererii de finanţare.

Pentru verificarea conformităţii administrative şi de eligibilitate a cererii de finanţare se utilizează un sistem de evaluare de tip DA/NU.

În cazul în care informaţiile oferite sunt neclare sau incomplete, cererea de finanţare va fi respinsă. În cazul proiectelor care nu sunt considerate admisibile, solicitanţii sunt informaţi în scris asupra motivelor respingerii.

Verificarea eligibilităţii se realizează numai pentru Cererile de finanţare conforme din punct de vedere administrativ, urmărindu-se îndeplinirea condiţiilor de eligibilitate definite în acest ghid. Dacă proiectul nu îndeplineşte toate criteriile stabilite este respins.

|  |
| --- |
| **Atenţie!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare. |

**Numai cererile de finanţare eligibile (care îndeplinesc toate criteriile din Grila de verificare a admisibilităţii şi eligibilităţii) sunt admise în următoarea etapă a procesului de evaluare, respectiv evaluarea tehnică şi financiară a proiectului, numai dacă proiectul nu este exclus, în conformitate cu prevederile din prezentul Ghid.**

La finalizarea procesului de verificare administrativă şi a eligibilităţii, solicitantul va fi informat în scris privind îndeplinirea sau neîndeplinirea criteriilor de conformitate administrativă şi de eligibilitate.

**4.1.2 Evaluarea tehnico-economica a cererilor de finanţare**

Evaluarea proiectelor se face după trei criterii majore:

* Criteriul 1 - Relevanţa şi oportunitatea proiectului – maxim 40 puncte
* Criteriul 2 - Maturitatea şi calitatea pregătirii proiectului – maxim 50 puncte
* Criteriul 3 - Sustenabilitatea proiectului – maxim 10 puncte

Fiecare criteriu este împărţit în subcriterii punctate corespunzător. Punctajul pe fiecare criteriu în parte se calculează prin însumarea punctajelor acordate tuturor subcriteriilor care îl compun. Punctajul total acordat proiectului reprezintă suma punctajelor acordate celor 3 criterii, respectiv între 0 – 100.

Punctajul minim pentru fiecare criteriu este după cum urmează:

* Relevanţa și oportunitatea proiectului - 25 puncte
* Maturitatea și calitatea pregătirii proiectului – 30 puncte
* Sustenabilitatea proiectului – 5 puncte

Obţinerea punctajului minim pentru fiecare criteriu nu asigură promovarea spre finanţare. Pragul de calitate pe care fiecare proiect trebuie să îl întrunească pentru acordarea finanțării nerambursabile este minim **60 de puncte**, cu obținerea peste minim la fiecare criteriu în parte.

Astfel, dacă proiectul obține punctajul minim alocat fiecărui criteriu, respectiv un total de **maxim 60 de puncte**, acesta va fi propus pentru respingere, iar solicitantul va fi informat.

Evaluarea proiectului va permite aprecierea contribuţiei proiectului la îndeplinirea obiectivelor Fondului pentru modernizare, Programul cheie 5 precum și la implementarea legislaţiei relevante cu privire la eficienţa energetică în România. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se va evalua dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii de cheltuieli trebuie să fie transparent şi coerent.

Evaluarea se va face conform Grilei de verificare şi evaluare a cererilor de finanţare din Anexa 2 la prezentul ghid.

|  |
| --- |
| **Atenţie!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare. |

Rezultatul evaluării se concretizează în 2 liste de proiecte, care vor fi actualizate permanent pe pagina de internet a Ministerului Energiei, în funcţie de ritmul de depunere a proiectelor:

* proiecte propuse pentru finanţare;
* proiecte propuse pentru respingere.

Notificarea solicitantului cu privire la rezultatul evaluării proiectelor depuse se va face în scris de către Ministerului Energiei, într-un termen estimat de 3 luni de la data depunerii proiectelor.

Selecţia proiectelor se va face în limita fondurilor disponibile pentru această cerere de proiecte, cu condiţia obţinerii punctajului minim în etapa de evaluare tehnică şi financiară, în ordinea cronologică în care au fost depuse cererile de finanţare.

|  |
| --- |
| **Notă**  În cazul în care în etapa de contractare solicitantul nu transmite în termenul indicat documentele suport, cererea va fi respinsă și va fi înlocuită cu cererea imediat următoare în ordinea depunerii. |

Pentru fiecare proiect selectat în vederea finanţării se va întocmi o notă de aprobare a finanţării. Pentru fiecare proiect respins, solicitantul va fi înştiinţat în scris asupra motivelor respingerii.

În cazul proiectelor respinse, Ministerul Energiei va comunica solicitantului motivele respingerii cererii de finanţare, existând posibilitatea ca solicitantul să retransmită propunerea de proiect revizuită, cu reluarea procedurii de depunere a cererii de finanțare.

**4.2 Depunerea și soluționarea contestațiilor**

În situaţia în care solicitanţii sunt nemulţumiţi de respingerea proiectului în oricare dintre etape, inclusiv în etapa de contractare, aceştia au posibilitatea de a contesta acest rezultat. Contestaţiile se depun în termen de 10 zile lucrătoare de la comunicarea rezultatului. Soluţionarea contestaţiilor se va face în termen de maxim 30 de zile calendaristice.

În eventualitatea contestarii deciziilor ministerului, referitoare la proiectele propuse spre finantare prin Fondul pentru modernizare, va rugam ca aceasta sa se realizeze și în platforma în care a fost încarcată cererea de finantare, respectiv MySMIS 2021.

Pentru a putea fi luate în considerare, contestaţiile trebuie să respecte următoarele cerinţe:

* Identificarea contestatarului, prin: denumirea solicitantului, adresa, funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a adresei de comunicare de către ME a rezultatului procesului de evaluare şi selecţie;
* Semnătura electronică a reprezentantului legal;
* Data formulării contestaţiei.

Contestaţiile sunt analizate şi soluţionate în termen de 30 de zile (calendaristice) de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunţat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul Ministerului Energiei. Contestatarul este notificat în scris asupra deciziei comisiei.

# **Capitolul 5. Contractarea proiectelor**

Contractul de finanţare reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

|  |
| --- |
| **Atenție!**  Contractele de finanțare intră în vigoare la data semnării lui de către ultima parte. Producerea efectelor juridice este condiționată de emiterea Deciziei de plată de către Comisia Europeană. În situația în care nu este emisă Decizia de plată, contractele de finanțare se consideră rezolvite de plin drept, fără punere în întârziere, fără intervenţia instanţei de judecată şi fără orice altă formalitate suplimentară. |

După finalizarea procesului de evaluare, pentru proiectele care au îndeplinit punctajul minim, Ministerul Energiei redactează nota de aprobare a proiectului, pe care o transmite solicitantului și notificarea de contractare, care cuprinde lista documentelor necesar a fi transmise, în vederea încheierii valabile a contractului de finanțare.

Pentru semnarea contractului de finantare, în etapa de contractare, beneficiarul va depune documentul de Furnizare a informațiilor privind beneficiarii reali ai persoanei juridice (solicitantul de finantare), document eliberat de ONRC și va completa secțiunea dedicată beneficiarului real al destinatarului final (solicitantul de finantare) din aplicația IT.

Solicitantul de finanțare va încărca în sistemul informatic documentele solicitate în funcţie de disponibilitatea sistemului electronic, **în termen de** **30 de zile de la primirea notificării de contractare**, cu posibilitatea prelungirii acestuia, la cererea justificată a solicitantului.

Proiectul poate fi respins în cadrul acestei etape şi se va transmite solicitantului o Notificare de respingere, prin intermediul aplicației electronice în cazul în care *(lista nu este exhaustivă)*:

* documentaţia solicitată nu este transmisă în termenul indicat ori este incompletă în raport cu cerinţele Ghidului (respectiv) sau nu se află în perioada de valabilitate, la momentul depunerii;
* se constată modificarea formei iniţiale a contractului transmis de către Ministerul Energiei şi/sau nerespectarea termenului limită de returnare a celor două exemplare de contract semnate şi ştampilate.

Solicitantul se obligă ca toate documentele transmise să fie în formatul prevăzut de lege şi în vigoare la data depunerii acestora, în caz contrar neputându-se încheia contractul.

În etapa de contractare se pot solicita două clarificări, solicitantul având obligația de a răspunde fiecăreia dintre acestea în termen de **10 zile calendaristice**.

|  |
| --- |
| **Notă**  Semnarea contractelor de finanțare se realizează în ordinea transmiterii complete și conforme a documentelor solicitate în notificarea de contractare, cu încadrarea în limitele bugetului apelului. |

Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare. Solicitantului îi va fi transmis contractul de finanţare prin intermediul aplicatiei electronice în vederea semnării de către acesta.

Contactul de finanţare va fi semnat de către reprezentanţii Ministerului Energiei şi reprezentantul legal al solicitantului, contractul de finanţare intrând în vigoare la data semnării ultimei părţi semnatare.

Solicitantul are obligaţia de a semna electronic contractul de finanțare şi de a-l returna în termenul solicitat de Ministerul Energiei (**10 zile calendaristice de la data primirii documentului**) însoţit, eventual, de orice alt document solicitat prin contract. În cazul în care solicitantul nu respectă termenul de semnare a contractul de finanţare şi returnare la Ministerul Energiei, ministerul îşi rezervă dreptul de a respinge finanţarea contractul de finanţare.

După semnarea de către solicitant, contractul de finanţare va fi semnat de către reprezentantul legal al Ministerului Energiei. Data încheierii contractul de finanţare este data ultimei semnături.

Beneficiarul se angajează să furnizeze datele privind beneficiarul real, în cazul contractorilor/subcontractorilor;

Totodată, beneficiarul se angajează să includă condițiile legate de [**DNSH**](https://eur-lex.europa.eu/legal-content/RO/TXT/?uri=CELEX%3A52021XC0218%2801%29) în cadrul documentațiilor de atribuire a achizițiilor aferente proiectelor finanțate și să respecte acest principiu pe perioada de implementare/operare.

Beneficiarul are obligația de a menține investiția pe perioada valabilității contractului de finanțare și de a păstra documentele aferente proiectelor pe perioada prevăzută de art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări. Această perioadă este de 3 ani în cazul în care valoarea finanțării este mai mică sau egală cu 60.000 de Euro sau stabilită potrivit prevederilor normelor privind ajutorul de stat, după caz, oricare este mai lungă.

Beneficiarul este obligat să transmită Ministerului Energiei raportări privind progresul tehnic al investiţiilor, date privind indicatorii, precum și orice alte informații suplimentare legate de contractul de finanțare încheiat,.

Termenele de transmitere a acestor raportări vor fi prevăzute în contractul de finanţare.

Beneficiarii ajutorului de stat sunt obligaţi să păstreze, pentru o perioadă de 10 ani începând de la data ultimului ajutor plătit în cadrul schemei, toate documentele necesare şi să ţină o evidenţă specifică a ajutorului de care au beneficiat conform prezentei scheme.

Beneficiarul trebuie să păstreze şi să pună la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin finanţare, pe o perioadă de 5 ani de la data închiderii oficiale a Fondul pentru Modernizare

Procedura de contractare poate diferi de cea descrisă în Ghidul Specific, în corelare cu funcționalitățile sistemului informatic. Prin urmare, va fi comunicată ulterior beneficiarilor.

Fiecare contract poate avea clauze suplimentare specifice sau poate fi actualizat cu ultimele modificări identificate a fi necesare de către Ministerul Energiei. Versiunea finală a contractului de finanțare (în special clauzele specifice și anexele) vor fi comunicate ulterior beneficiarilor.

|  |
| --- |
| **Atenţie!**  Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi. |

# **Anexe**

**Anexa 1 Cererea de finanțare;**

#### Anexa 1.a Conformitatea cu prevederile legale privind acordarea ajutoarelor compatibile cu piața internă;

**Anexa 2.1 Grila de verificare a conformității administrative a cererilor de finanțare;**

**Anexa 2.2 Grila tehnico-economică a cererilor de finanțare;**

#### Anexa 3 Modele de declarații și formulare anexe la cererea de finanțare (de eligibilitate, angajament, conformitatea cu regulile de ajutor de stat, conflict de interese, declaraţie privind tipul întreprinderii, declarație privind evitarea dublei finanțări);

**Anexa 4 Categorii de cheltuieli orientative pentru proiectele finanțate în cadrul Fondului pentru modernizare;**

**Anexa 5 Lista domeniilor de activitate eligibile/Coduri CAEN;**

**Anexa 6 Declarație de consimțământ privind prelucrarea datelor cu caracter personal;**

**Anexa 7 Model declarație privind respectarea principiului** [**DNSH**](https://eur-lex.europa.eu/legal-content/RO/TXT/?uri=CELEX%3A52021XC0218%2801%29)**;**

**Anexa 8 Bugetul Proiectului;**

**Anexa 9 Model contract de finanțare.**

1. Articolul 2 punctul 40 din noua Directivă (UE) 2023/1791 a Parlamentului European și a Consiliului din 13 septembrie 2023 privind Eficiența Energetică și de modificare a Regulamentului (UE) 2023/955, care a modificat Directiva 2012/27/UE a Parlamentului European și a Consiliului din 25 octombrie 2012 privind Eficienţa Energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE. [↑](#footnote-ref-1)
2. [Regulamentul delegat (UE) 2021/2139](https://eur-lex.europa.eu/legal-content/RO/TXT/PDF/?uri=CELEX:02021R2139-20240101) al Comisiei din 4 iunie 2021 de completare a Regulamentului (UE) 2020/852 al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu (JO L 442, 9.12.2021, p. 1). [↑](#footnote-ref-2)
3. [1] În ceea ce privește randmanetul electric de referință se va aplica corecția cu termapratură exterioară conform metodologiei din Anexa III la Regulamentul Delegat (UE) 2015/2402 al Comisiei. [↑](#footnote-ref-3)
4. [2] Regulamentul Delegat (UE) 2015/2402 al Comisiei din 12 octombrie 2015 de revizuire a valorilor de referinţă armonizate ale randamentului pentru producţia separată de energie electrică și termică, în aplicarea Directivei 2012/27/UE a Parlamentului European și a Consiliului și de abrogare a Deciziei 2011/877/UE a Comisiei, cu modificările și completările ulterioare. [↑](#footnote-ref-4)
5. Cursul inforeuro aferent lunii din luna anterioară lansării procedurii de apel de proiecte [↑](#footnote-ref-5)
6. În cazul selecţiei proiectului, beneficiarul înregistrat în alt stat membru va face dovada că este înregistrat fiscal în România la momentul semnării contractului de finanțare. [↑](#footnote-ref-6)
7. Valoarea actualizată netă financiară (VANF) reprezintă suma care rezultă după ce costurile de investiție, de funcționare și de înlocuire preconizate (actualizate) ale proiectului sunt deduse din valoarea actualizată a veniturilor preconizate. Rata de rentabilitate financiară (RRF) este rata de actualizare care determină o VANF egală cu zero. [↑](#footnote-ref-7)